Sixat Salomatlik | СУРУНКАЛИ ГЕПАТИТ ВА УНИНГ АСОРАТЛАРИНИ ОЛДИНИ ОЛИШ\nБутун Жахон соғликни сақлаш ташкилоти маълумотларига кўра, гепатобилиар тизим касалликлари кенг тарқалган ва охирги йилларда улар сони жуда тез ўсиб бормокда. Бугунги кунда дунёда 2 миллиардан ортиқ одамда гепатобилиар патологиялар қайд этилган. Улардан 300-350 миллион беморлар вирусли гепатит В билан ва тахминан 170 миллиони гепатит С билан оғриган. Ўзбекистонда ҳам охирги 10 йилда сурункали гепатитлар ва жигар циррози, сурункали холециститлар сони купайган ва гепатобилиар тизим касалликлари нафас тизими ва юрак қон-томир тизими касалликларидан кейинги учинчи ўринни эгаллайди. Жигар сурункали касалликлари сонини тез ўсишига ўткир вирусли гепатитлар, алкоголни кўп истеъмол қилиш, бундан ташкари семизлик ва жигарни ноалкогол ёғли гепатози хам сабаб бўлмоқда. Жигар сурункали касалликлари муаммоси нафакат уларнинг таркалиши, балки беморлар ҳаёт давомийлиги қискаришига олиб келувчи жигар циррози ва гепатоцеллюляр карцинома ривожланиши билан хам характерланади.\nКасалликни олдини олиш. Cурункали гепатитнинг профилактикаси аввало вирусли гепатитнинг тарқалишига йўл қўймаслик ва унга яхши даво қилишдан иборат. Ўткир гепатит билан оғриган беморлар диспансер назоратига олиниши керак. касалликнинг биринчи белгиларидан огоҳ бўлиш. Cурункали гепатитлар профилактикасининг иккинчи муҳим вазифаси уларнинг пайдо бўлиш сабабларини бартараф этишдир. Ичкилик ичиш, ҳар хил заҳарли моддаларга яқин юришга йўл қўймаслик зарур. Сурункали гепатит билан оғриган беморларнинг барчаси диспансер кузатувида бўлиши керак.\nКасалликнинг белгилари. Сурункали гепатит учта синдром – астеновегетатив, диспептик синдром ва жигар етишмовчилиги билан характерланади. Астеновегетатив синдром учун дармонсизлик, салга чарчаб қолиш, озиб кетиш сингари белгилар характерлидир. Диспептик ўзгаришлар иштаҳа йўқолиши ва кўнгил айниб туриши билан намоён бўлади, овқат ейилганидан ва дори ичилганидан кейин кўнгил айниши кучайиб, одам беҳузур бўлаверади. Жигар етишмовчилиги учун мудроқ босавериши, милк қонаши, бурундан қон кетиб туриши, вақти-вақтида бадан сарғайиб, бадан қичиши характерлидир.\nХавф гуруҳидаги шахсларга қуйидагилар киради: гомосексуалистлар, фоҳишалар, томир ичига наркотик қабул қилувчилар, гемодиализда даволанувчилар, ОИТС билан зарарланганлар, уларга хизмат кўрсатувчи тиббий ходимлар, қон ва қон ўрнини босувчи препаратларни қабул қилганлар, жарроҳлик амалиётини ўтказганлар, озодликдан маҳрум этилганлар\nКасалликни даволаш. Сурункали гепатитларда қилинадиган даво жигарни авайлашга жигар ҳужайраларининг регенерацига лаёқатини кучайтиришга қаратилган чора ва воситаларни буюришдан иборат. Беморларга ўриндан турмай ётиш ёки ҳожатни ҳисобга олмаганда уйдан (палатадан) чиқмай ётиш, ёғи чекланган парҳез (стол №5) буюрилади. Парҳезни яхши ўзлаштирган беморлар даволашда самарали натижаларга эришадилар.\nСурункали гепатит касаллигида парҳез бўйича тавсиялар\nОвқат температураси одатдагича бўлади. Овқат калорияларининг сони 12,55-14,64 МЖ (3000-3500 ккал)ни ташкил этади, суюқлик 2 л атрофида бўлади, қора қаҳва, какао, совуқ ичимликлар истисно қилинади.\nПарҳезнинг мақсади: Уни буюришдан мақсад бекаму кўст овқатланиб бориладиган шароитларда жигар билан ўт йўлларининг бузилган фукцияларини аслига келтириш, ўт ажралишини кучайтиришдир. Бу парҳезда оқсиллар билан углеводлар миқдори купайтирилади, ёғлар миқдори чеклаб қўйилади.\nПархезга белгиланган умумий характеристика. Парҳез таомла оқсилга, витаминларга, углеводларга бой бўлиши керак, мол ёғи чегараланади, қисман ўсимлик ёғи билан алмаштирилади (оқсил – 100-120 гр, ёғ 80-100 гр, карбонсувлар 450-500 гр). Етарли миқдордаги оқсил регенерация жараёнини, жигарнинг ёғ регенерациясини олдини олади, ўт ажралишини кучайтиради. Творог, пишлоқ, ёғсиз гўшт ва балиқ, сут ва сут маҳсулотлари, ширин сабзавот ва мева шарбатлари, калий тузларига бой маҳсулотлар (қора олхўри, баргак, картошка) тавсия қилинади. Консерва қилинган маҳсулотлар мумкин эмас.\nТавсия этиладиган ва тавсия этилмайдиган махсулот ва таомлар\nТавсия этилади Озиқ-овқатлар номи Тавсия (ёки чегараланади) этилмайди\nНон – кечаги, ҳам қора, ҳам оқ нонлар, қуруқ печенье (галетли), қотган нон, қуру бисквитлар Нон ва нон махсулотлари Ёғ, тухум, сут ва ширинлик қўшилган хамир\nЁғсиз мол ва парранда (териси олиб ташланган)ва балиқ гўшти Гўшт, парранда, балиқ махсулотлари Қўй, мол, парранда гўштларининг ёғли қисмлари, ёғли колбасалар ва консервалар\nҚайнатилган тухум – кунига бир донадан кўп бўлмасин, агар омлет бўлса, фақат бир дона тухумдан тайёрлансин Тухум Ёғда қовурилган\nШўрвалар: сутли, мевали, турли ёрмалар қўшилган сабзавотли шўрвалар Шўрвалар Ёғли шўрва\nСут, кефир, творог, унча аччиқ бўлмаган пишлоқ, сариёғ, сутли бутқалар Сутли махсулотлар Қуюлтирилган сут, музқаймоқ, ёғли пишлоқ, қаймоқ\nЎткир ва баъзи зираворлар – петрушка, укроп, Ёғлар ва\nзираворлар Сирка ва аччиқ зираворлар, долчин қалампирмунчоқ, мурч, лавр барглари\nМевалар, резаворлар (фақат нордон бўлмаган навлари чегараланган миқдорда Мевалар Мева қоқилари (туршак, магиз ва бошқалар)\nҲам ҳўл, ҳам қайнатилган, сабзавотлардан турли таомлар. Лавлаги ва сабзига алоҳида аҳамият беринг, улар жуда фойдали. Сабзавотлар Қўзиқорин, дуккакли ўсимликлар, шпинат, саримсоқ, шавель, шолғом, пиёз, турп, редиска.\nСабзавот ва мева шарбатлари, наъматак дамламаси, чойлар ёки қахва сут билан Ичимликлар Спиртли, газланган ичимликлар\nМураббо, шакар, зефир, асал пастила, мармелад – кунига 70 гр Кондитер махсулотлари Шоколад, музқаймоқ, какао сақлайдиган маҳсулотлар\nНамунавий пархез таоми:\nПарҳез учун қуйидаги озиқ-овқат ва ичимликлар тавсия этилади:\nБиринчитаом – сутли, сабзавотли, балиқлишўрвалар.\nИккинчи таом – ёғсиз мол, куй гўшти, бўлакланган балиқ, парранда гўштлари гарнири билан тайёрланган овқатлар.\nКасаллик асоратлари. Ўз вақтида даволанмаслик ва парҳезга риоя қилмаслик натижасида жигар циррози ривожланиши мумкин. Бунда қорин, талоқ катталашиши (спленомегалия), қизилўнгач веналари варикоз кенгайиши (ЭГДФС текширувида аниқланади), қорин олд девори венасининг кенгайиши, дарвоза венаси диаметрининг катталашиши (УТТда аниқланади), жигар энцефалопатияси ривожланиши мумкин. Асоратларнинг олдини олиш мақсадида оилавий поликлиникаларда беморларни фаол кузатувга олиш, яъни шикоятлар ва объектив ҳолатни баҳолаш учун беморларни йилига 2 марта кўрикдан ўтказиш керак.\nУАШ ички касалликлар ва\nдоценти, т.ф.н. М.Х.Тагаева\nСаломатлик ва тиббий статистика институти,\nбўлим бошлиғи, т.ф.н. З.А.Абдурахимов\nПросмотров: 2 700 | На печать


ЎзА - Фарҳод Умаров: " Истиқболли лойиҳаларни тезроқ амалга ошириш зарур"\nФарҳод Умаров: " Истиқболли лойиҳаларни тезроқ амалга ошириш зарур"\nБухоро вилояти ҳокими вазифасини вақтинча бажарувчи Фарҳод Умаров бошчилигида бир қатор мутасаддилар Бухоро шаҳридаги масъулияти чекланган жамияти шаклидаги пахта йигирув ва тўқимачилик кластери “Merganteks” корхонаси негизида табиий ва кимёвий толалар аралашмасидан интеграциялаштирилган тайёр маҳсулот ишлаб чиқариладиган енгил саноат комплексида бўлиб, амалга оширилиши кўзда тутилган лойиҳа билан танишди.\n– Фабриканинг лойиҳа қиймати 25 миллион АҚШ долларини ташкил этади, – дейди сармоядор, “Merganteks” МЧЖ раҳбари Иброҳим Ҳамроев. – Унинг 10 миллион АҚШ доллари “Миллий банки” вилоят филиалининг кредит маблағи ҳисобидан. Мазкур лойиҳа доирасида Бухоро шаҳрида 750 кишилик меҳнат жамоасига эга “Нигора” МЧЖни ташкил этиб, йил якунига қадар ишлаб чиқаришни бошлаш ҳаракатидамиз. Иккинчи босқичда эса келгуси йилнинг иккинчи чорагида Қоракўл туманида яна битта линияни фойдаланишга топшириб, қўшимча 300 кишини иш билан таъминлаш мақсадидамиз.\nАсосан эркаклар кийим-кечаги тикиб тайёрланадиган мазкур лойиҳанинг йиллик қуввати 35 миллион АҚШ долларига тенг. Шундан 10 миллион АҚШ долларига тенг маҳсулот чет элга экспорт қилинади.\nКорхона Япониянинг “Juki” тикув дастгоҳлари, Германиянинг йигирув-тўқув ускуналари билан жиҳозланади.\nЛойиҳа эгаси, инвестор яна бир ташаббусни илгари сурди. Унинг таъкидлашича, замонавий меҳмонхона қуриш кўзда тутилган. Албатта, бу муҳташам иншоот қурилиши ҳам ишлаб чиқариш корхоналари даромади ҳисобидан амалга оширилади.\nДавлат раҳбарининг 2019 йил 29-30-март кунлари Бухоро вилоятига ташрифи давомида берилган тавсия ва топшириқларидан келиб чиққан ҳолда Бухоро шаҳрининг Жўйбор кўчаси, 162-уйда жойлашган собиқ Исмоил Фозилов номидаги трикотаж фабрикасининг бўш турган бино-иншоотлари 18 ой давомида 8 миллион АҚШ доллари миқдорида инвестиция киритиш ва 750 та янги иш ўрни яратиш шарти билан “Шофиркон Экваториал текс” МЧЖ ихтиёрига “ноль” харид қийматида берилди.\nМазкур корхона ўтган аср саксонинчи йилларида ишга туширилган. 2 мингга яқин кишини иш билан таъминлаган. Аммо бир пайтлар кечаю-кундуз тўхтамай ишлаган корхона мана йигирма йилдирки, инқирозга юз тутаётганди. Қарийб 4 гектар майдонни эгаллаган ҳудуд бутунлай хароба ҳолга келиб қолган эди.\n– Эндиликда бу ерда “Ғайрат Чодак” бренди остида аёллар кийим-кечаги ва свитер-жемпер ишлаб чиқариш йўлга қўйилмоқда, – дейди корхона раҳбари Нодир Муродов. – Лойиҳанинг умумий қиймати 9,5 миллион АҚШ долларига тенг. Ажратилаётган сармоянинг 6,5 миллион АҚШ доллари “Халқ банки” вилоят филиалига тегишли бўлиб, 3 миллион АҚШ доллари ўз маблағимиз ҳисобидан. Яқинда мукаммал реконструкция ишларига киришиладиган 4 қаватли муҳташам иншоотдаги қурилиш-таъмирлаш ва жиҳозлаш ишларини 2021 йилнинг иккинчи чорагида тўлиқ якунлаш ва корхонани фойдаланишга топшириш кўзда тутилган.\nТўқув, бўёқ ва тикув фабрикаси келгуси йили шу кеча-кундузда 1 минг 350 кишини иш билан таъминлайди.\nШунда бу ерда йилига 900 минг дона аёллар жемпери ва 4 миллион дона кийим-кечак ишлаб чиқариш имконияти яратилади. Бироқ ишлар энди бошланмоқда. Бугунги ҳолатда инвестор томонидан жами 650 минг АҚШ доллари миқдорида инвестиция киритилган.\nТашкилий жиҳатдан унинг эгалари зиммасида қатор муаммоларни ҳал қилиш мажбурияти бор. Шу маънода вилоят раҳбари томонидан ҳудудда аввало коммуникация-муҳандислик тармоқларини нуқсонсиз қуриб битказиш, электр энергияси, табиий газ таъминоти ва оқова сув канализация тармоғини соз ҳолга келтириш, атрофни ободонлаштириш талаби қўйилди.\nВилоят раҳбари бошчилигидаги мутасаддилар Бухоро туманида жойлашган “Бухоробалиқ” МЧЖда бўлди. У ердаги танг аҳвол билан танишиб, ечимини кутаётган муаммолар юзасидан фикр алмашилди.\nКатта имкониятга эга корхонада айни кунда атиги 34 нафар ишчи-мутахассис фаолият юритмоқда. Имкониятлардан тўлиқ фойдалана олмаётган корхона раҳбари қаттиқ танқид қилинди. Ҳар гектар сув ҳавзаси ва унда балиқчиликни йўлга қўйиш орқали айни пайтда камида 10 нафар киши иш билан таъминланиши, демак, шунча оиланинг моддий эҳтиёжи қопланиши мумкинлиги, маҳсулот ва даромад тушуми, солиқ ва бошқа манбалардан қарздорлик аҳволи батафсил муҳокама этилди. Ўз ўрнида янги лойиҳалар тақдимоти ўрганилди.\nУмумий майдони 278 гектар бўлган корхонанинг 175 гектаридаги сув ҳавзасидан самарали фойдаланишни ташкил этиш учун хорижий технология, илғор тажрибани олиб кириш, балиқчилик билан шуғулланмоқчи бўлган хўжаликлар сонини кўпайтириш, чет эл инвестициясини жалб қилган ҳолда бутунлай янгича иш механизмини йўлга қўйиш тақозо этилади.\nТаъкидланишича, балиқчиликда катта тажрибага эга Таиланд давлатининг “RAS Tailand” ҳамда “Eco Aqua Culture”, Германиянинг “Water Provide GmBG”, Латвия республикасининг “Akwa Ferma” каби компаниялари биз билан ўзаро тенг манфаатли ҳамкорлик қилишга қизиқиши борлигини айтган. Амалий саъй-ҳаракатга келсак, таиландлик ишбилармонлар “Бухоробалиқ” МЧЖ даги имкониятларни юқори баҳолаб, бир йилда 20 миллион АҚШ доллари миқдорида сармоя киритиш истагини билдирган. Ҳозирда улар томонидан 5 миллион АҚШ доллари миқдорида сармоя киритилиб, аквапоника ва ёпиқ сув ҳавзалари тайёрланмоқда.\nЛойиҳага асосан, келгуси йилда 11 тоннадан ортиқ балиқ етиштириш, умумий қиймати 30 миллион АҚШ доллари миқдорида маҳсулот экспортини амалга ошириш кўзда тутилмоқда. Ҳавзада лаққа, пангасус, форель, треска, туна, окунь, лобстер, катла сазани, дўнгпешона, оқ креветка каби 23 турдаги балиқ етиштириш мўлжалланган. Алоҳида 8 гектар ер майдони балиқ еми – юқори калорияли озуқаси учун ажратилмоқда. Ҳозирда Таиланддан мутахассислар келиши кутилмоқда. Улар кўмагида етиштириладиган балиқдан ташқари, 30 га яқин турдаги балиқ маҳсулотлари, чунончи, балиқ ёғи, треска жигар ёғи, қуритилган креветка, балиқ филеси ва котлети, хушхўр икра ишлаб чиқариш йўлга қўйилиши режалаштирилган.\nВилоят ҳокими истиқболли деб топилган лойиҳаларни тезроқ амалга ошириш, корхонада ишга бўлган муносабатни тубдан яхшилаш, шу қаторда бугун инқироз ёқасига келиб қолган “Оғитма” табиий сув ҳавзасидаги муаммоларни тез фурсатда бартараф этиш чора-тадбирларини кўриш зарурлигини уқтирди.


Европа иттифоқи ва Британия Brexit’дан кейинги муносабатлар ҳақидаги келишувга эришиш учун 3та муҳим масала – ҳуқуқий майдон, бошқарув тизими ва балиқчилик бўйича келиша олмаяпти. Бу ҳақда Еврокомиссия раҳбари Урсула фон дер Ляен ва Британия бош вазири Борис Жонсон ўзаро телефон суҳбати натижалари бўйича маълум қилишди.\n“Биз кўплаб масалалар бўйича тараққиётга эришганимизни қутладик. Шу билан бирга, муҳим масалалар: ҳуқуқий майдон, бошқарув тизими ва балиқчилик бўйича зиддиятлар сақланиб қолмоқда. Икки томон бу масалалар ҳал бўлмагунча ҳеч қандай келишув бўлмаслигини таъкидлаб ўтди. Бу зиддиятларнинг жиддийлигини тан олиб, биз музокаралар олиб борувчи жамоаларимиз уларни ҳал қилиш мумкинлигини баҳолаш устида ишлашига келишиб олдик”, деб айтган фон дер Ляен.\nУнинг таъкидлашича, Европа иттифоқи ва Британия ўртасидаги музокаралар 6 декабрда Брюсселда давом эттирилади.\nИкки томон 2020 йил охиригача 2021 йил 1 январда Британия Европа иттифоқидан батамом чиққанидан кейинги ўзаро муносабатлар бўйича келишувга эришмоқчи.\n4 декабрда Европа иттифоқи ва Британия Brexit’дан кейин эркин савдо келишуви масаласи бўйича келиша олмаганди.\nБритания Европа иттифоқини 2020 йил 31 январда расман тарк этган. 2020 йил охиригача мамлакат Европа божхона иттифоқида ва умумий бозорида қолади.\nОктябр бошида Британия бош вазири Борис Жонсон Брюссел билан эркин савдо бўйича музокаралар муваффақиятсиз якунланса, Лондоннинг Европа иттифоқи билан савдо муносабатларига Жаҳон савдо ташкилоти шартлари бўйича қайтишга тайёрлигини айтган.


Эроннинг Ўзбекистондаги элчиси икки мамлакат фуқаролари учун визаларни бекор қилишни таклиф этди — Sof.uz\nЭроннинг Ўзбекистондаги элчиси икки мамлакат фуқаролари учун визаларни бекор қилишни таклиф этди\n4.11 11:39 319 Ўзбекистон\n“Бож тўловларини камайтириш ва божхона тўсиқларини олиб ташлаш томон ҳаракат қилиш керак. Шунингдек, транспорт лойиҳаларини амалга оширишни тезлаштириш, икки мамлакат ўртасидаги авиақатновлар сонини кўпайтириш савдо-иқтисодий ҳамкорликни янада жадаллаштиришга хизмат қилади”, - деди у.\nҲамид Найрободийнинг қайд этишича, Эрон ва Ўзбекистон туризм бўйича дунёда етакчи давлатлар қаторида туради. Тарихий ва нодир мерос сайёҳларни мунтазам жалб этиш учун қулай имконият тақдим этган.\n“Бу борада икки мамлакат фуқаролари учун визаларни бекор қилиш энг тўғри йўл деб ўйлайман. Мен шуни тарафдориман. Бундан ташқари турли бизнес-тадбирлар, жумладан видеоконференция шаклидаги мулоқотлар ташкиллаштириш орқали тадбиркорларни янада яқинлаштиришимиз мумкин. Техник-муҳандислик хизматлари, тиббиёт ва янги технологиялар соҳаларидаги ҳамкорликни кенгайтириш икки давлат ўртасидаги муносабатларнинг ҳар томонлама ривожланишига ёрдам беради. Мен ўз миссиям давомида ана шу режаларни ҳаётга тўлиқ татбиқ эта олсам, бундан хурсанд бўлардим. Бу йўлда енг шимариб ишга киришганмиз”, - дейди Эрон элчиси.\n4.12 18:41 2154\nБугун, 11:50 1281\n4.12 17:39 647\nБугун, 18:07 90 Жаҳон\nБугун, 13:11 117 Ўзбекистон\nБугун, 13:06 335 Ўзбекистон\nБугун, 12:59 192 Жаҳон


Қорачиқ > Маҳаллий хабарлар > Туркистон қишлоқлари мустақил бюджетга ўтди\nЖорий йилдан барча қишлоқ округлари мустақил бюджетга ўтди. Энди қонунга мувофиқ, қишлоқ ҳокимлари давлат маблағини аҳоли билан муҳокама қилиб тақсимлайди. Маҳаллий бюджетга солиқ тўловлари, маъмурий қонунбузарлик жарималари, кичик ва ўрта бизнеснинг солиқлари тушади. Ушбу маблағни маҳаллий ҳокимият энг оғриқли масаларга бўлиши мумкин. Масалан қишлоқни ободонлаштириш, йўлларни таъмирлаш, болалар боғчалари қуриш каби.\nЯна бир янгилик бу бюджетни шакллантириш. Буни маслаҳат депутатлари тасдиқлайди.\nТуркистон вилояти Жуйнек қишлоқ округи ҳокими Жолдас Мирзабеков “Бу жуда керакли ва ўз вақтида қабул қилинган қарор. Биз ҳозирдан аҳоли билан биргаликда маблағни нималарга сарфланишини ҳал қиляпмиз. Қишлоқни ободонлаштириш бўйича катта режаларимиз бор. Маблағ тушишига қараб, энг зарурий муаммоларни ҳал қиламиз” деди.\nТуркистонда халқаро туризм университети очилди\nШвейцария Гулнора Каримованинг миллионларини қайтаради


Тошкентда Ҳайдар Алиев хотирасига бағишлаб барпо этилган кўча ва ёдгорлик очилди\nЎзбекистон 16:23 / 21.06.2022 12598\nПрезидент Шавкат Мирзиёев Озарбойжоннинг умуммиллий етакчиси ва биродар озарбойжон халқига ўз ҳурмат-эҳтиромини билдирди.\n- Президент Илҳом Алиевнинг Ўзбекистонга ташрифи Озарбойжон халқининг умуммиллий етакчиси, ўзбек халқининг яқин дўсти Ҳайдар Алиев шарафига номланган кўчанинг очилиш маросимидан бошлангани катта рамзий маънога эга. У киши XX асрнинг атоқли сиёсий ва давлат арбоби, мустақил Озарбойжон асосчиси сифатида тарихга кирди. Ҳайдар Алиевнинг қатъияти, кучли сиёсий иродаси ва беқиёс етакчилик сифатлари туфайли ёш суверен давлат барча қийинчилик ва синовларни муносиб енгиб ўтди, - деди президентимиз.\nЎзбекистон раҳбари Озарбойжон умуммиллий етакчиси мамлакатлар ўртасидаги дўстлик муносабатлари ва қардош халқларимизнинг тарихий ришталарини изчил мустаҳкамлашга улкан ҳисса қўшганини алоҳида таъкидлади.\nОзарбойжон президенти ташриф унинг пандемиядан кейинги илк хорижий ташрифи эканини қайд этиб, давлат раҳбари ва Ўзбекистон халқига Ҳайдар Алиевнинг ёрқин хотирасини асраб-авайлашга қаратилаётган доимий эътибор учун миннатдорлик билдирди.\n- Азиз қардошим Шавкат Миромоновичдан Тошкент марказида отам Ҳайдар Алиев хотирасига бағишлаб шундай кўркам гўшани барпо этиш ташаббуси учун жуда миннатдорман. Биз буни ўзбек қардошларимизнинг буюк етакчимизга, умумий тарихимизга чинакам биродарона муносабати сифатида қабул қиламиз. Бу бутун Озарбойжон халқига ҳурмат ифодаси ҳамдир, - деди у.\nРасмий хабарга кўра, Ўзбекистонда озарбойжон миллатига мансуб 40 минг нафарга яқин фуқаролар истиқомат қилмоқда. 2003 йилда Озарбойжон маданият марказлари уюшмаси ташкил этилган. 2010 йилда Озарбойжон элчихонаси қошида Ҳайдар Алиев номидаги Озарбойжон маданият марказининг янги биноси очилган.\nШундан сўнг Озарбойжон президенти давлат раҳбари ҳамроҳлигида “Янги Ўзбекистон” боғига ташриф буюриб, Мустақиллик монументи пойига гул қўйди.\n07:57 / 01.07.2022 2310\n22:56 / 01.07.2022 1016\n21:46 / 01.07.2022 1864\n21:46 / 01.07.2022 8086


“Етукликнинг етти сири” - zarnews.uz\n“Манзил сари ошиққан йўловчи қоронғи кечада йўл тополмай қийналганида узоқдан милтиллаб кўринган чироқ шуъласи кўнглига таскин бериб, яна олға юришга ундайди”.\nТаниқли публицист ва жамоат арбоби Абдукамол Раҳмоновнинг “Етукликнинг етти сири” номли китобида манзил сари олға интилиб, қийинчиликлар билан кўзлаган мақсадига эришган Ўзбекистон Қаҳрамони Ҳасан Нормуродовга бағишланган чизгилари шу сўзлар билан бошланган.\nКитобдан ўрин олган очерк ва қиссаларнинг ҳар бири ўзига хослиги билан ажралиб туради. Бу етти бадиий асарнинг етти қаҳрамони ўз касбининг фидойилари, меҳнати билан кўпчиликка ибрат бўлиб келаётган ҳақиқий қаҳрамон юртдошларимиздир.\nМуаллиф таърифи билан айтганда, қалбида қуёши бор инсон Ҳасан Нормуродов, умидвор кўзларга нур улашган Холиджон Комилов, ҳар бир ўқувчисини ўз фарзанди деб билган Муҳаббат Шаропова, одил судловнинг ўчмас чироғи Убайдулла Мингбоев, ер қаъридан зиё топган қадимшунос Мавлон Жўрақулов, ҳаёт йўли – илм, мақсади – илмдаги ҳақиқат, амали - адолат бўлган Абдулазиз Мансуров, бешикдан қабргача меҳнат гулханларида тобланган Бектош Раҳимов каби улуғларимиз босиб ўтган йўллар ибратли китоб. Зеро, бугунги кун ислоҳотларига камарбаста бўлиш учун бундай фидойи инсонларнинг ҳаёт йўлларини ўрганиш, улардан тегишли хулосалар чиқариш айни муддао.


Иш берувчининг фуқаролик жавобгарлиги унга қандай ёндашилмоқда? — Ishonch Gazetasi\nИш берувчининг фуқаролик жавобгарлиги унга қандай ёндашилмоқда?\nИшлаб чиқариш билан боғлиқ бахтсиз ҳодисаларни четлаб ўтиш мумкинми? Самарқанд вилоятида фаолият юритаётган 1232 та корхонада ўтказилган мониторингда ана шу масалага ойдинлик киритилди. Таъкидлаш ўринлики, аксар иш берувчилар меҳнатга муносиб шароит яратилиши тарафдори.\n– Меҳнат соҳасидаги ўрнатилган тартибдан амалиётда самарали фойдаланиш шарт, – дейди «TEZKOR EKO» МЧЖ раҳбари Зоҳид Янгибоев. – Қонунлар доирасида иш юритмаслик, хавфсизлик қоидаларига риоя этмасликнинг оқибати кўнгилсизликдан бошқа нарсага олиб бормайди.\nБахтсиз ҳодисалар барча соҳаларда учраб туради. Масалан, вилоятда ўтган йилнинг саккиз ойида ишлаб чиқариш билан боғлиқ 8 та ҳолат қайд этилган. Улардан бири эса ўлим билан тугаган. Рақамлар тилида жуда жўн кўринган мазкур кўнгилсизликларнинг ортида қанча оиланинг изтироби ётибди.\nБу ҳолат меҳнат муҳофазасига дахлдор ташкилотларни оёққа турғазгани ҳам бор гап. Ташкилот ва корхоналарда меҳнат муҳофазаси чуқур ўрганилди. Хавфсизлик қоидаси бўйича ўқувлар сифатига эътибор қаратилди. Давлат ва жамоатчилик назоратини кучайтириш, ҳамкорликдаги фаолият самарадорлигини оширишга катта эътибор қаратилди. Хўш, бу ишлар натижа бердими?\n– Бажарилган ишлар натижасида жорий йилнинг ўтган тўққиз ойида меҳнат билан боғлиқ бахтсиз тасодиф ўтган йилнинг шу даврига нисбатан 4 тага камайди, – дейди Самарқанд вилояти касаба уюшма ташкилотлари бирлашмаси Меҳнатни муҳофаза қилиш бўлими мудири Усмон Каримов. – Касаба уюшмалари ва давлат меҳнат инспекцияси меҳнат шароитларини ўрганиш юзасидан доимий кузатув ва мониторинглар ўтказишмоқда.\nКузатилмоқда… Ўрганилмоқда… Бартараф этилмоқда. Бу биз кўниккан одатий ҳолат. Аммо, бахтсиз ҳодиса туфайли ногиронга айланган, саломатлигини тиклай олмаган ёхуд товон пулини ололмаган фуқаролар ҳам бор. Улардан ўнлаб мурожаатлар тушгани ҳам ҳақиқат.\n– Мамлакатимизда «Иш берувчининг фуқаролик жавобгарлигини мажбурий суғурта қилиш тўғрисида»ги қонун қабул қилинган. Афсусланарлиси, баъзи корхона ва ташкилот раҳбарлари ана шу қонун мазмун-моҳиятини англаб етмаётир, – дейди Усмон Каримов. – Агар ҳар бир ташкилотда мажбурий суғурта ўз муддатида амалга оширилса, бу ташкилотга, айнан иш берувчига катта фойда беради. Ҳар бир ходим бир йилда бир маротаба ўз корхонаси томонидан суғурта қилинади. Мабодо, ходим билан иш вақтида бирор бир тасодифий ҳолат ёки жароҳатланиш юз берса, ташкилот сира ҳам молиявий зарар кўрмайди. Барча сарф-харажатларни суғурта компаниялари тўлиқ қоплаб беради. Ходим манфаатини ўйламаслик мумкин эмас. Шунинг учун қонун билан мустаҳкамлаб қўйилган имтиёздан нега иш берувчи фойдаланмаслиги керак? Ўзини билган ҳар бир раҳбар буни тўғри англаши шарт, деб ўйлайман.\nМаълумотларга кўра, қурилиш соҳасида фаолият юритаётган аксарият корхоналарда ана шундай ҳолат кузатилган. Ўрганилган 24 та корхонанинг бирортасида ҳам мажбурий суғурта қилиш қоидасига амал қилинмаган. Мутахассислар тавсияси ва тушунтириши асосида уларда суғурталаш ишлари амалга оширилган. Бандлик бошқармаси ва касаба уюшмалари ҳамкорлигида ҳудуддаги 1373 та ишлаб чиқариш жамоаларига тавсиявий хатлар жўнатилган. 18 нафар мансабдор шахс жиддий огоҳлантирилган.\n– Корхонамиз тизимида 4 минг нафардан ортиқ киши меҳнат қилади. Озгина эътиборсизлик, эҳтиётсизлик кўнгилсизлик билан тугаши мумкин, – дейди Самарқанд вилояти электр тармоқлари корхонаси касаба уюшма қўмитаси раиси Наби Назаров. – Тўғрисини айтганда, онда-сонда бўлса-да, ишлаб чиқариш билан боғлиқ кўнгилсиз ҳолатлар содир бўлган. Бахтсиз ҳодисага учраган ходим ва унинг оиласига белгиланган моддий ва маънавий зарар суммаси ҳам анчайин йирик. Шунинг учун йил бошидан биринчи қиладиган ишимиз ходимлар ҳаётини суғурталаш бўлади. Бу маблағ бир кишига тўланадиган зарарнинг олдида арзимас, аммо фойдаси жуда катта.\nФалокат оёқ остида, дейишади. «ҒУRQAT DIL ROZIS» МЧЖ раҳбарлари ишлаб чиқариш билан боғлиқ ҳодисага тайёр эмас эди. Корхонага иш жойида хавфсизлик талабларига риоя этилмагани, ишловчиларга етарлича шароит ташкил этилмагани, соғлом ва хавфсиз меҳнат муҳити яратилмагани қимматга тушди. Баландликда иш бажараётган ходим Зафар Ҳаитов йиқилиб тушди. Энг ачинарлиси, корхонада ходимлар ҳаёти ҳам суғурта қилинмаган экан. МЧЖ раҳбарлари масъулиятдан ўзларини минг олиб қочишмасин, қонун барчага баробар. Улар ходимга ёки унинг оиласи аъзоларига кўрилган зарар ва товон пули тўлашга мажбур. Бу эса корхона раҳбарларига кўпам ёқмайди. Чунки зарар ишлаб чиқариш жараёнига ҳам таъсир этмасдан қолмайди, албатта.\nКўриниб турибдики, иш берувчининг фуқаролик жавобгарлигини мажбурий суғурта қилиш албатта зарур.\nХотин-қизлар муаммолари бартараф этилади\nКузатув кенгаши ташаббуси билан


Гидлар малака оширмоқда\nТуркистон вилоятининг туризм бошқармаси “Turkistan Tourizm Center” сайёҳлик ахборот маркази билан ҳамкорликда Туркистон шаҳрида салоҳиятли гид-экскурсоводлар учун махсус сабоқлар уюштирди.\nМақсад – вилоят сайёҳлик масканлари билан таништиришнинг касбийлик сифатини ошириш ва минтақамизга келадиган меҳмонлар ва сайёҳлар билан ишлайдиган гид-экскурсоводларнинг малакасини ошириш ва тайёрлашни кўзда тутади.\nМинтақанинг тарихи, қозоқ халқининг маданияти ва анъаналарини яхши биладиган касбий гид-экскурсовод вилоятга келувчи меҳмонларда илк таассурот қолдирувчи шахслардан биридир.\nЎз навбатида, семинарга қозоқ, турк, инглиз тилларини етук ўзлаштирган 50 нафар юқори курс талабаларини ўқитиш ва уларни келажакда касбий гид-экскурсовод сифатида тайёрлаш, уларни республика ягона рўйхатига киритиш режалаштирилган.\nИштирокчилар гид-экскурсоводлар саводхонлигини ошириш, билимини такомиллаштириш мақсадида туризм соҳасида меҳнати сингган, тарих фанлари доктори, профессор Қўжа Муқтар Бақадирули ва гид-экскурсовод, доцент Майра Рахимбековадан таълим олишмоқда.\nСеминар-тренинг натижасида минтақанинг туристик иншоотлари ҳақидаги ахборотни сифатли етказиш, малакали кадрларни рағбатлантириш, туристик индустрия соҳасида инсоний захираларни ривожлантириш, йўналишларни тўғри режалаштириш, гид-экскурсовод хизматининг сифатини ошириш ҳақида атрофлича мулоҳазалар юритилди.\nИшонамизки, гидлар томонидан олинган янги билим ва кўникмалар пандемиядан кейинги даврда\nсайёҳларга юксак даражада хизмат кўрсатишга ёрдам беради.\n“Жанубий Қозоғистон” мухбири, 2021-02-23, 02:33 81\nСтипендия миқдори тенглаштирилса... 75


12:41 11.11.2019 (Янгиланган 13:09 11.11.2019)\nТОШКЕНТ, 11 ноя – Sputnik, Алексей Стефанов. Россия Фанлар академияси Э.М.Примаков номидаги халқаро ташкилотлар ва глобал сиёсий тартибга солиш сектори халқаро сиёсий муаммолар бўлими илмий ходими Алексей Куприянов Валдай клубининг Осиё анжумани қандай ўтаётгани ҳақида сўзлаб берди.\nЭкспертнинг сўзларига кўра, ҳозирда ҳам иқтисодий, ҳам сиёсий мулоқотлар фаол давом этмоқда. Айни дамда иштирокчиларнинг асосий вазифаларидан бири - Россия ва Ўзбекистон экспертлари ўртасида илмий мулоқотларни ўрнатиш.\n“Путин Мирзиёев билан учрашиб, мулоқот қилишмоқда, иқтисодий лойиҳалар амалга оширилмоқда, афсуски, икки давлат олимлари эса ҳозирча кенг ҳамкорлик йўлга қўйишмади”, - дейди эксперт.\nКуприянов Ўзбекистон ЕОИИга эҳтимолий кириши – йирик интеграцион лойиҳа эканлигини таъкидлади. Ўхшаш иқтисодий бозорларни бир тизимга бирлаштиришдан барча манфаатдор.\n“СССР қулаганидан кейин йўқ бўлиб кетган улкан иқтисодий базани тикламоқчимиз”, - деди илмий ходим.\nУнинг сўзларига кўра, Россия ҳам Ўзбекистон каби фаол ва самарали ҳамкорлик йўлидаги иқтисодий ва сиёсий тўсиқларни бартараф этилишидан манфаатдор. Республика вакиллари шерикчиликни фаоллаштиришга тайёр эканлигини кўриш мумкин.


Олимпиада йўлланмалари эртага ҳал қилинади – Ўзбекистон миллий олимпия қўмитаси\nОлимпиада йўлланмалари эртага ҳал қилинади\nҚозоғистон пойтахтида юнон-рим кураши бўйича жаҳон чемпионати давом этмоқда. Бироз аввал -130 килограмм вазнда терма жамоамиз вакили Мўминжон Абдуллаев чорак финал доирасида эронлик Амир Ғосемимонжезига қарши гиламга чиқди.\nЭътиборлиси, мазкур беллашув ғолиби мусобақанинг келгуси босқичларида қандай иштирок этишидан қатъи назар Токио Олимпиадасига йўлланма қўлга киритар эди. Муросасиз кечган баҳсда ЖЧ ярим финали ва Олимпиада лицензияси эронлик курашчига насиб этди.\nАфсуски, -60 килограмм вазн тоифасида Элмурат Тасмурадов 1/8 финалда япониялик Кеничиро Фумитага, Жалгас Бердимуратов (-77 кг) эса венгриялик Тамас Лоринцга имкониятни бой бериб қўйди. Энди ҳамюртларимиз Олимпиадага йўлланма берувчи поғонага илиниши учун уларни мағлуб этган курашчилар финалгача бориши талаб этилади.\n16 Sentabr, 2019|Янгиликлар|


Фуқароларнинг архив идораларидан ҳужжатни олишдаги муаммоларини бартараф этилди » Новости Узбекистана сегодня: nuz.uz\nНовости Узбекистана → Менинг Ўзбекистоним → Фуқароларнинг архив идораларидан ҳужжатни олишдаги муаммоларини бартараф этилди\n24-05-2019 11:16 1 762 Рейтинг0 Чоп этиш\nБарчамизга маълумки Ўзбекистон Республикаси Молия вазирлиги ҳузуридаги бюджетдан ташқари Пенсия жамғармаси томонидан фуқароларга давлат хизматларини кўрсатишда яратилган янгиликлар ҳамда жорий қилинган интерактив хизматларга бағишланган матбуот анжумани ўтказилди.\n2011 йилдан буён фойдаланилаётган ҳамда йилдан йилга такомиллаштириб борилаётган хизматларнинг бири «Пенсия» электрон дастурий мажмуасидир. Мазкур дастурий мажмуа 3,5 млн.дан ортиқ пенсия ва нафақа олувчилар тўғрисидаги маълумотларни ўз ичига олувчи ягона база ҳисобланади. Дастурда пенсия ва нафақалар тайинлашдан тортиб тўлангунга қадар бўлиб ўтадиган жараёнлар электрон тарзда олиб борилади. Бу барча турдаги ҳисоботларни автоматик тарзда шакллантириш имконини беради.\nАйнан мана шу масалалар юзасидан бугун Миллий матбуот марказида навбатдаги матбуот анжумани бўлиб ўтди. Анжуманда мутахассислар томонидан тизимда жорий этилган ҳамда режалаштирилган интерактив хизматлар хусусида маълумот берилди\n•\tАТ “Халқ банки” билан пенсия ва нафақа олувчиларнинг тўлов қайдномаларини юбориш, тўланган (тўланмаган) пенсия ва нафақалар тўғрисида маълумот алмашиш фақат электрон шаклда амалга оширилмоқда. Бунинг натижасида, тўлов қайдномаларни соҳталаштириш олди олиниб, пенсия ва нафақа тўловлари устидан кунлик назорат юритилди.\n•\tБарча тижорат банклари билан банк пластик карталари орқали пенсия ва нафақа олувчиларни маблағларини уларнинг ҳисоб рақамларига юклаш бўйича электрон ахборот алмашинуви йўлга қўйилди. Бу орқали қоғоз шаклида тўлов қайдномаларидан тўлиқ воз кечилиб, нақд пулсиз пенсия ва нафақа олувчиларга маблағларни ойнинг 2-5 санасига қадар тўланади.\n•\tамалиётга жорий қилинган “SMS-pensiya” хизмати орқали фуқароларга уларнинг пенсия миқдорлари, Халқ банки орқали тўлов амалга оширилганлиги ёки банк пластик карталарига пенсиялар юкланганлиги, шунингдек, Ўзбекистон Республикаси Президенти фармонига асосан оширилган пенсиялар тўғрисида СМС хабарларни олиш имконияти яратилди. Жами пенсиоя ва нафақа олувчининг 54 %и мазкур хизматдан фойдаланишмоқда (1,9 млн. нафардан ортиқ пенсия ва нафақа олувчилар).\n•\tИшловчи пенсияларни аввал пенсия тўлови амалга оширишлари учун корхоналарга Пенсия жамғармаси бўлимларига келиб қоғоз шаклида талабномалар ва хисоботларни тақдим этиши лозим эди. Бугунги кунда эса хисоботлар қисқартирилиб, биргина талабнома тақдим этилиши етарли. Мазкур электрон шаклда масофадан туриб (уйдан ёки иш жойидан) тақдим этиш имконияти мавжуд. Корхоналарга қулайлик бўлиш учун ушбу талабномани корхоналарнинг Давлат солиқ қўмитасидаги “шахсий кабинети” орқали юбориш имконияти яратилган. Бунинг натижасида ҳар ойда 27 мингдан ортиқ корхоналар томонидан 150 мингдан ортиқ ишловчи фуқароларга пенсия ва нафақа тўлови учун талабномаларни электрон шаклда тақдим этилмоқда.\n•\tАдлия вазирлиги (ФҲДЁ) тизими билан ўрнатилган маълумот алмашинуви бола туғилганда ва дафн маросимлари учун нафақаларни тезкорлик билан тайинлаш ҳамда жамғарма ва давлат бюджети маблағларини мақсадли сарфланишини таъминлади.\n•\tСоғлиқни сақлаш вазирлиги (ТМЭК) тизими билан йўлга қўйилган маълумот алмашинуви ногиронлиги бўлган шахсларга пенсия ва нафақаларни ўз вақтида тайинлаш ҳамда ногиронлик ўзгариши ҳолатини автоматик мониторинг қилиш имкониятини яратди.\n•\t“Электрон хукумат” маркази билан паспорт маълумотлари дастурга автоматик равишда киритиш ҳамда шахсини тасдиқлаш имконияти яратилди.\nШунингдек, Халқ банкининг жамғариб бориладиган пенсия тизими билан ахборот алмашинуви йўлга қўйилди ва пенсионер Халқ банкига пенсияга чиққанлиги тўғрисида маълумотномани талаб қилиш амалиёти бекор қилинади.\tБундан ташқари, ҳар бир пенсия ва нафақа олувчи фуқарога ID-card берилиши режалаштирилган. Бу карта пенсия гувоҳномаси ўрнида ҳам фойдаланилади ҳамда пенсияларини олиш вақтида паспорт ўрнига шахсини тасдиқловчи хужжат ҳисобланади. Шунингдек, бугунги кунда метрополитен, авиа ва темир йўллари билетлари сотиб олишда имтиёзлардан фойдаланишда қўлланилади.


ТУМАН ПРОКУРАТУРАСИДА » "Жиззах овози" газетаси расмий сайти\nФИРИБГАР ВА ЛАҚМАЛАР\nТоморқа ва уй-жой қуриш учун ер майдонлари ажратишнинг ўз тартиб-таомиллари мавжуд. Лекин бошқаларни ўз ноғорасига ўйнатиб, улардан ер олиб беришга ёлғон ваъдалар бериб, пулларини шилиб олаётганлар ҳам бор.\nЖиззахлик Дилшод Ишонқулов ҳеч қандай ваколати бўлмаса ҳам Қ.Эшмирзаевга "Сўлоқли дур ғалласи" фермер хўжалигининг суғориладиган еридан уй-жой қуриш учун 0,24 гектар ер ажратиб беради. Бунинг эвазига 20 миллион сўмни қуртдай санаб олади.\nБундан ташқари фермер хўжалигининг 20-21 контурларидаги сувли ер майдонидан 0,24 гектарини Х.Хотамовга ҳам 20 миллион сўмга пуллайди. Фуқаро Р.Ахмедов ва О.Худойқуловларнинг ҳар бирига 0,06 гектардан ер "ажратиб" 10 миллион сўмни чўнтагига уради.\nДавлат ери ҳисобига бойлик орттирмоқчи бўлган Дилшод Ишонқуловнинг қилмишлари ошкор бўлиб, иши терговга оширилди ва суд олдида жавоб берди.\nКЎЗЛАРИНГ ЙЎЛДА БЎЛСИН\nБир замонлар "Қўлларим рулда, кўзларим йўлда" деган қўшиқ бўларди. Жиззахлик Азиз Ҳамраев Қанғли йўлида О.Дўстбоевани автомобилида уриб юборганидан кейин ушбу қўшиқни ёдлаб олган бўлса ажаб эмас.\nУ ўз бошқарувидаги "Нексия" русумли автомобилда Қанғли кўчасида кетаётиб йўл ҳаракати қоидаларининг 77-банди 3-қисмидаги "ҳаракатланишда, ҳайдовчи аниқлай олиши имкониятида бўлган хавф пайдо бўлса, у транспорт воситасининг тезлигини тўла тўхтатишни таъминлайдиган даражада камайтириш чораларини кўриши керак" деб белгиланган талабни эҳтиётсизлик оқибатида бузиб, йўлни кесиб ўтаётган О.Дўстбоевани уриб юборади. Жабрланувчи ҳаёт учун хавфли бўлган тан жароҳати олади.\nА.Ҳамраев судда жабрланувчига даволаниш учун ёрдам кўрсатганлиги, етказилган зарарни тўлиқ қоплаганлиги ва у билан ярашганлигини баён этди. О.Дўстбоева ҳам унинг сўзларини тасдиқлаб, жиноят ишини ҳаракатдан тўхтатишни сўради.\nВЕЛОСИПЕД ЎҒРИСИ ҚАМАЛДИ\nИшенко Виталий Николаевичнинг ўтган ҳаётига назар ташласангиз озодликда юрганга қараганда кўпроқ панжара ортида умргузаронлик қилганига ишонч ҳосил қиласиз.\nУ Жиноят кодексининг турли моддалари билан беш марта судланиб, жазо олган. Битта велосипед учун яна беш ярим йил умрини қаттиқ тартибли колонияда ўтказадиган бўлди.\nПахтакорлик А.Абдуқодиров ўзига тегишли нархи 600 000 сўм бўлган "Урал" велосипедида туғруқхонага келиб, уни эшик ёнида қолдириб ичкарига кириб кетади. Шу атрофда юрган Виталий қаровсиз қолган велосипедни миниб жўнаб қолади. Шу кетганча, "Жиззах-Мирзачўл" йўлига чиқиб, йўл машинасида велосипедни Жиззах шаҳридаги эски эҳтиёт қисмлар сотиладиган бозорга олиб келади ва нотаниш одамга велосипеднинг ўғирлик эканлигини айтмасдан 200.000 сўмга сотиб юборади. Пулни шахсий эҳтиёжи учун ишлатади.\nСудда Ишенко Виталий Николаевич Ўзбекистон Республикаси ЖК 169-моддаси 3-қисмининг "а" бандида кўрсатилган жиноятни содир қилганликда айбли деб топилиб, узил-кесил 5 (беш) йил 6 (олти) ой озодликдан маҳрум қилиш жазоси тайинланди.


Шахсий бизнесини йўлга қўйган турк актёрлари (фото) - Zamin.uz\n«Чуқур» сериали билан таниш бўлган Чагатай Улусой ҳам тадбиркорлик фаолиятини йўлга қўйган актёрлардан. Актёрнинг чой ишлаб чиқарадиган хусусий компанияси мавжуд. Айни дамда актёр ўз маҳсулотини АҚШ савдо тармоқларида сотувга қўйган. Чагатай ишлаб чиқараётган чой маҳсулоти ҳозирда урф бўлган яхна ичимлик кабидир.\n«Муҳташам юз йил» сериалининг бош қаҳрамони Марям Узерли эса бошқа давлатда бизнесини йўлга қўйди. У Германиянинг пойтахти Берлинда «Нош Нош» номли ажойиб ва шинам қаҳвахона очди. Марям Узерли қаҳвахона эшигига «Марҳамат, ўзингизни уйингиздагидек ҳис этинг ва маҳсулотларимиздан баҳраманд бўлинг», − деб ёздириб қўйган. “Замин” янгиликларини “Youtube”да кузатиб боринг\nҲеч ким суратга олишни истамайдиган машҳур актёрлар\n14-01-2019, 14:30, Дунё


Мирзиёев Ўзбекистоннинг миллий юксалиш босқичига ўтаётганини эътироф этди - Фарғона.Ру ахборот агентлиги\n09:10 msk, 27 Май 2019\nМирзиёев Ўзбекистоннинг миллий юксалиш босқичига ўтаётганини эътироф этди\n07.08.2018 16:49 msk\nЎзбекистон ўз тараққиётида янги давр – миллий юксалиш палласини бошламоқда. Бу ҳақда мамлакат президенти Шавкат Мирзиёев “Ўзбек мумтоз ва замонавий адабиётини халқаро миқёсда ўрганиш ва тарғиб қилишнинг долзарб масалалари” мавзусидаги халқаро конференцияда айтиб ўтди.\n«Бугунги кунда Ўзбекистон ўз тараққиётининг янги, юксак босқичига қадам қўймоқда. Биз миллий тикланишдан – миллий юксалишга эришишни ўз олдимизга энг муҳим ва устувор вазифа қилиб қўйдик. Бу улуғ мақсадга эса жаҳон аҳли билан ҳамжиҳат ва ҳамкор бўлиб яшаш, очиқ демократик жамият қуриш, ҳаётимизда миллий ва умумбашарий қадриятларга ҳурмат туйғусини янада кенг қарор топтириш орқалигина эришиш мумкинлигини биз яхши англаймиз», – деди Мирзиёев.\nЎзбекистоннинг миллий юксалиш палласига ўтаётгани борасидаги эътироф Туркманистонда бугунги кунда “Буюк қудрат ва Саодат” даври ҳукм сураётгани, бунга қадар мамлакат “Буюк Тикланиш” даврини кечиб ўтгани ҳақидаги баёнотларни эслатади. Туркманистоннинг икки буюк даврни бошдан кечираётгани тўғрисида мамлакат президенти Гурбангули Бердимуҳамедов маълум қилганди. Ундан олдинги раҳбар Сапармурод Ниёзов мамлакатни “Олтин аср даври”да бошқарган эди.


Қуръон қироати бўйича ижоза олиш йўллари – oliymahad.uz\n1 – Қуръони каримни мукаммал, тўлиқ ёд олган бўлмоқлик. Чунки бизларгача етиб келган Қуръони каримнинг санадларидаги ҳар бир шайх ўзининг шайхига Қуръонни бошидан охиригача ёддан ўқиб берганлар. Лекин кимда-ким ўз шайхига мусъҳафдан қараб тажвид билан ўқиб берса сўнгра ижоза талаб қилса, унинг ўқиб берганига унда қандай ўқиб берганлиги акс этган шаҳодат беришга ҳеч қандай монелик йўқ. Яъни Шайх фалончи Қуръонни барчасини ёки баъзисини мусъҳафдан қараб мукаммал тажвид ила ўқиб берганини у шаҳодатномада баён қилиб беради. Доcтор Aйман бу шаҳодатнома “Қуръонни тиловатини пухта, хатосиз эканлигига шаҳодат”- деб номланишини таклиф қилган. Бу қорилар билаган Қуръон ижозасидан ажратиб туриш учундир.\n2 – Тажвид илмидаги “Жазарийя муқаддимаси”ни назмларини ёд олиш ва унинг шарҳрини фаҳмлаш. Чунки Қуръони каримни нақл қилиш ҳарфларни махражлари, якка ҳолатдаги, жамланган ҳолатдаги сифатларидан ташкил топган муайян қоидаларни билиш, ёд олиш билан бўлади. Шунинг учун ижоза талаб қилувчига бу қоидаларни билиш, ёд олиш лозим бўлади.Одатда қорилар имоми Ибн Жазарийни “Муқаддиматул Жазарийя” матнини ёд олдириш жорий бўлган. Чунки бу матн тажвид ҳукумларини энг муҳимларини ўзида мужассам қилади. Лекин шуни яна таъкидлаш лозимки қори қироатини хатодан сақлаш учун, ўзидан бошқаларга нақл қилиши учун ёд олган матнини шарҳлари билан тушунмоғи лозимдир.\n3 – Қуръони каримни ижоза берувчи шайхга ҳарфма ҳарф тўлиқ ўқиб бериш. Бу фотиҳа сурасидан нас сурасигача махражлар, сифатлар ва бошқа маълум тажвид аҳкомларига амал қилиб ўқиб беришдан ибоартдир. Баъзи ижоза талабида бўлаганларни Қуръондан айрим қисмини шайхга ўқиб бермоғи сўнгра шайх унга Қуръонни тўлиқ ўқиб берганини ваҳмга келтирадиган мубҳам ижоза бериши асло дуруст эмас. Лекин шайх фалончи Қуръонни бу еридан мана бу еригача ўқиб берди ва мен унга шу қисмига ижоза бердим, деб ҳужжат қилса бу мустасно. Aммо толиб шайхига Қуръонни баъзисини ўқиб берса, сўнгра Қуръонни барчасига ижоза берса бу ҳол баъзи қорилар наздида истеъмолда бор. Шарти шуки шайх, толиб аввал бошқа шайхга Қуръонни тўлиқ, мукаммал, бенуқсон ўқиб берган, сўнг унга ижоза берилган эканлигини билиб, аниқ ишонч ҳосил қилмоғи керак. Лекин ижоза талаб қилувчи қироатни янги бошлагувчи бўлса ва уни бошқа шайхга Қуръонниқолган қисмини ўқиб бергани маълум бўлмса уга ижоза бериши жоиз эмас. Чунки Қуръонда фақатгина бир маротаба келадига лафзлар бор. Масалан:\nЮсуф сурасидаги “ишмом” қоидаси каби: (تَأْمَنَّا)\nҲуд сурасидаги ” имола” қоидаси каби (مَجْراهَا)\nВа яна шунга ўхшаш бошқа лафзлар. Уларни тўғри ўқиш учун устозгага эҳтиёж тушади.\nБу лафзларни толиб шайхдан эшитмай, ўзлаштирмай туриб шайх, толиб буларни тўғри адо қилишига қандай гувоҳлик беради. Ваҳолангки Aллоҳ таоло:\nسَتُكْتَبُ شَهَادُتُهُمْ وَ يُسْئَلُونَ\nЯъни: “Aлбатта бу гувоҳликлари ёзилур ва сўроққа тутилурлар” (Зуҳруф сураси 19-оят).\n4 – Ижоза берувчи шайх ижоза олувчига ўқитишга тайёргарлик бермоғи.\nЧунки ўқиш бошқа нарса, ўқитиш бошқа нарсадир. Қанча-қанча кишилар бор, Қуръонни яхши ўқий олади лекин яхши ўқита олмайди. Шу сабабдан мужиз толибни ўқитишга тайёрлайди. Бу эса шайх толибга янги ўқиётган толибни олиб келади ва ҳузурида янги толибни тиловатини худди шайхидан талаққий қилгани каби тузатишга буюради. Aгар толиб буни уддасидан чиқса у ўқитишга лойиқ бўлади.\nУддасидан чиқа олмаса шайх унга фақат ўқишгагина ижоза беради. Шайх толиби ўқитишга лойиқ бўлмагуча унга ўқитиш учун ижоза беришга ҳақли бўлмайди. Бундай ишларда кўнгилчангликка йўл қўйилмайди.\n2347970cookie-checkҚуръон қироати бўйича ижоза олиш йўллариno\nОлдингиИБН ҲОЖИБ РОҲИМАҲУЛЛОҲ – БУЮК АЛЛОМАКейингиAллома ибн ал-Жазарий ҳаётлари ва тажвид илмида тутган ўрни\nМақолалар, Қуръони карим ва тажвид\nҚуръони каримни ёдлаш фазилати


Шаҳзода хит таронасини қайта куйлади » PopCorn.uz - Шоу Бизнес олами хақиқати\nШаҳзода хит таронасини қайта куйлади\nСана: 31.12.2014 1933 қайноқ\nЭстрадамизнинг мафтункор ва самимий вакиласи Шаҳзода Dj Piligrim билан биргаликда янги сюрприз тайёрлашгани ҳақида хабар бергандик. Бугун ана шу туҳфа нима эканлигини ошкор этиш фурсати етди.\nАввалига Instagram ижтимоий тармоғида ижодкорларнинг биргаликда туўган суратари чоп этилиб, "Янги йилга кутилмаган сюрприз" маъносини англатувчи изоҳ билдирилгани. Кўплаб мухлислар фотосурат остига ўз фикрларини қолдиришганди.\nГап шундаки, Шаҳзода бундан бир неча йиллар аввал яратилган "Лайли ва Мажнун" хит таронасини қайта куйлади. Бу сафар қўшиқ янгича йўналишда ва байрамона руҳда тайёрланган. Бу борада хонанага Dj Piligrim ҳамроҳлик қилиб, қўшиқ биргаликда қайта куйланди.\nЯнгича тарзда янграган қўшиқ бугун, яъни Янги йил кириб келиши арафасида "Ўзбегим Таронаси" радиоси орқали мухлисларга тақдим этилди. ФМ 101.00 тўлқинида бугунги байрамона эфир учун бу тарона яна бир туҳфа бўлди. Янгича тарзда куйланган "Лайли ва Мажнун" таронаси нафақат тингловчиларнинг, балки радиобошловчиларнинг ҳам аъло баҳосига эриша олди. Сиз ҳам бу қўшиқни тинглашингиз, шунингдек, бугун My5 телеканалининг байрамона эфирида таронанинг видеоталқинидан баҳраманд бўлишингиз мумкин.\ngul 31 12 2014 17:34\nMening eng sevgan taronalarimdan biri bolgani uchun remix shaklidagisi ham juda yoqti\nFERUZ 31 12 2014 17:35\nSUPER TARONAGA GAP YOQ)))))\nYulduz 31 12 2014 17:38\nHaqiqatdan ham yangi yil tuhfasi zor boldida, my5 tl kanalida albatta yana bir marotaba tomosha qilaman\nDILIM 31 12 2014 17:39\nblack 31 12 2014 17:39\nUreeeeeeee bayram muborak bolsiiiiiiin\nYolka 31 12 2014 17:41\nLatofatli va maftunkor Shaxzoda va ne obichniy ovoz sohibi dj Piligrimning ijrosidagi qoshiq juda yoqti. Sizlarni kirib kelayotgan 2015-yil bilan tabriklayman..


Ва алайкумус салом. Аввало, илмга рағбат қилганингиз таҳсинга сазовор! Қани энди бошқалар ҳам сиз каби Аллоҳнинг Каломини ўқиб-ўрганиш ҳаракатида бўлса! Бизнинг “Тажвид қоидалари” китобимиз Ўзбекистон Республикаси ҳудудида, шунингдек, қўшни давлатларда ҳам сотилади. Нархи унчалик баланд эмас. Агар имконингиз бўлса, китобни олганингиз маъқул. Мабодо олишга имкон топилмаса, “Мухлис.уз” сайтидан юклаб олиб, илм олиш мақсадида қоғозга чиқаришга рухсат берамиз.\n25.8.2019 7786 Батафсил


Қирғизистонда номаълум шахслар «3 канал» идорасига ўт қўйди\n7 июнь куни эрталаб номаълум шахслар Қирғизистон шимолий-шарқида Талас шаҳридаги «3 канал» идорасига ўт қўйди. Талас вилоят Ички ишлар бошқармаси (ИИБ)нинг хабар қилишича, ёнғин факти бўйича суриштирув ишлари олиб борилмоқда.\n«Менинг фикримча, буларнинг ҳаммаси атайлаб содир этилган, номаълум шахслар дераза ойнасини синдириб ёқилғи солинган шишани ичкарига улоқтирган. Агар ўғрилар бўлганда эди, улар бино ичкарисига кириб ўзларига керакли бўлган буюмларни олиб кетишарди. Ўғрилар ўзларини бошқача тутишади. Агар ёнғин исталганида эди ўт қўйиларди. Бу ерда портлаш содир этиш кўзланган эди. Мен буни журналистларни қўрқитиб қўйишга уриниш дея баҳолайман. Унгача ҳам телеканални ёпишга уриниш бўлган эди, аммо биз ҳимоя қилиб чиқдик. Агар офисда портлаш юз берганидами, у ҳолда «техника хавфсизлигига риоя этмади» деганбаҳона билан бизни беркитишарди», - дейди Токтосунова.\n«Сиёсий қатоғонларга қаршилик кўрсатиш қўмитаси» («Комитет сопротивления политическим репрессиям») раҳбари, фаол Адиль Турдукулов юз берган ҳодисани эркин медиага босим сифатида баҳоламоқда:\n«Шу кунга қадар журналистларга, фуқоро фаолларига ҳужумлар қайд қилинган эди, ўшанда улар калтакланганди. Аммо ИИВ, бошқа куч ишлатиш тузилмалари буни оддий ҳодиса сифатида кўрсатишга уринишган. Менинг фикримча, давлат ОАВ ҳам бу ҳодисани шундай ёритади. Умуман олганда сайловлар ўтадиган йилда сиёсий вазият кескинлашмоқда. Мустақил, шунингдек маҳаллий медиага босимлар кучли бўлади. Мен«3 канал» идорасида юз берган ҳодисани Талас вилоятида муҳолифат ва эркин ОАВга босим кўриниши сифатида қабул қилдим», - дея таъкидлади Турдукулов.


Xiaomi кутилмаганда ҳамёнбоп смартфонини яна 30 долларга арзонлаштирди! - Terabayt.Uz\nXiaomi кутилмаганда ҳамёнбоп смартфонини яна 30 долларга арзонлаштирди!\nRedmi бренди ўтган ҳафтада эълон қилган акцияга кўра, компаниянинг мобил аккумулятори – повербанк харид қилганларга Redmi Note 7 Pro модели учун чегирма тақдим этилаётганди. Энди эса ушбу ҳамёнбоп смартфонни Xiaomi Mall расмий дўконида доимий асосда арзонлаштириб қўйди.\nЎҚИНГ: 6 ойга етмай 15 миллионта сотилган Redmi Note 7 арзонлашди, ортидан Redmi Note 8 ҳам тайёр!\nАниқроқ қилиб айтадиган бўлсак, тезкор/доимий хотира ҳажми 6/128 гигабайтлик Redmi Note 7 Pro учун аввал 235 АҚШ долларига тенг нарх белгиланган эди. энди эса Хитойда уни 205 долларга олиш мумкин бўлиб қолди.\nЭслатиб ўтамиз, Redmi Note 7 Pro модели Snapdragon 675 процессори базасига қурилган бўлиб, 4000 мА/соатлик аккумулятор, асосий датчиги 48 мегапикселлик қўш камера билан жиҳозланган.\nTerashop.uz онлайн дўконимизда эса турли русумлардаги Xiaomi телефонларини 590 000 сўмдан бошланувчи нархларда сотиб олиш мумкин.\nЎҚИНГ: Redmi энди 4K-телевизорлар ҳам тақдим этади, нархлари кулгили!\n#Xiaomi #андроид смартфон #нархлар #Xiaomi Redmi Note 7 Pro


Ҳуқуқ ҳимоячиси саккиз кунга қамалди\nТурғунбек 10 декабрь куни “Эзгулик” инсон ҳуқуқлари жамияти Марҳамат тумани бўлими раиси Дилмурод Муҳиддинов майда безорилик ва ички ишлар ходими талабини бажармасликда айбланиб, 8 кунлик қамоқ жазосига ҳукм қилинди.\nСуд қарорида кўрсатилишича, 7 декабрь куни Д.Муҳиддинов ва туман ички ишлар бўлими навбатчиси ўртасида низо чиққан. Низога навбатчи Д.Муҳиддиновни бўлимга киритмагани сабаб бўлган.\nБу ҳолатни суд раисига ёзган раддиясида Д.Муҳиддиновнинг ўзи ҳам тан олади. Унинг маълум қилишича, фуқаролик паспортининг амал қилиш муддати тугагани боис бундан икки ой муқаддам уни алаштириш учун ички ишлар бўлимига топширган. Лекин шунча вақтдан буён янги паспорт ола олмай сарсон бўлмоқда. 7 декабрь куни шу масалада ички ишлар бўлимига борган, лекин навбатчи киритмагач, ўртада низо чиққан.\nД.Муҳиддинов паспортини алмаштириш чўзиб юборилаётганини ИИБ бошлиғи Қобил Мадумаровнинг ўзига шахсий адовати борлиги билан изоҳламоқда. Унинг раддиясида ёзилишича, 20 сентябрь куни ҳам Қ.Мадумаров томонидан қалбакилаштириб тузилган ҳужжатга кўра, ҳеч қандай далилий ашё бўлмаган ҳолда судланган ва 10 кунга қамалган.\nД.Муҳиддинов ўз раддиясида судьяга ишончсизлик билдирган.\nҚ.Мадумаровнинг таъкидлашича, ички ишлар идорасига кириб-чиқишнинг ўз тартиби бор. Лекин Д.Муҳиддинов ушбу тартибга риоя этмаган ва навбатчини ҳақоратлаган.\n“Эзгулик” жамияти Марҳамат тумани бўлими раиси ўринбосари Мусажон Бобожоновнинг билдиришича, суд икки марта қолдирилган. Лекин эртаси куни адвокат иштирокисиз суд ўтказилиб, Д.Муҳиддиновга суд қарори эълон қилинган.\nМ.Бобожонов ўз бошлиғининг қизиққонлик қилганини оқлай олмаслигини билдирди.\n“Инсон ҳуқуқлари ҳимоячиси сифатида у ўзини босиши керак эди. Лекин яна бир жиҳати борки, фақат милиция ходимлари эмас, суд, прокуратура ҳам, амалдор шахслар ҳам хизмат юзасидан одамларни бунчалик куттириб қўймаслиги керак. Қанча одамлар ҳар куни буларнинг эшиклари олдида кутиб қолади? Ишларини ойлаб ҳал қила олмайдиган кишилар бор”, - деди М.Бобожонов.


Навоийнинг онаси қайси маликанинг канизи бўлган? - zarnews.uz\nНавоийнинг онаси қайси маликанинг канизи бўлган?\nАлишер Навоийнинг шахсини тушуниш учун унинг болалиги, тақдири, кейинчалик шахсий ҳаётида из қолдирган тарихий шахслар, воқеалар муҳим аҳамиятга эга.\nНавоий “Бадое ул-бидоя” девонига ёзган сўз бошисида, уларнинг оиласи темурийлар хонадонига яқинлигини, ўзининг “ота-онадан етти пуштигача”, “олий даражали хонадоннинг самимий хизматчиси” эканлигини қуйидаги сатрларда янада аниқроқ ифодалайди:\nОтам бу остоннинг ҳокбези,\nМанга гар худ бўлай булбул ва гар зоғ\nКи ушбу даргоҳ ўлғай гулшану боғ.\nБошқа манбаларда ҳам, таржимаи ҳолида ҳам шоирнинг онаси ҳақидаги маълумотлар келтирилмайди. Айрим адабиётшуносларнинг тахминий маълумотларига кўра, шоир онасининг исми Ҳалима ёки Салима эканлиги айтиб ўтилади. У Қобулнинг амирзодаларидан Шайх Абусаид Чангийнинг қизи бўлган. Отасининг исмига қўшилган “амир” лавозимини инобатга олсак, у ҳам темурийларга йиллар давомида садоқат билан хизмат қилганлигини тасдиқлайди.\nШоирнинг ота-онаси, ака-укалари, у вояга етган оилавий муҳит ҳақида тасаввурга эга бўлиш учун она томонидан яқин қариндош бўлган тоғалари ҳақидаги маълумотлар муҳим аҳамиятга эга. Тоғалари ҳақидаги аниқ маълумотни Алишер Навоий ўзининг “Мажолис ун-нафоис” тазкирасида келтиради: “Мир Саид эл орасида “Қобулий” лақаби билан машҳурдир, фақирға тоғойи бўлур. Яхши табъи бор эрди, туркчага мойли кўпроқ эрди дея маълумот берса, яна бир тоғаси Муҳаммад Али (Ғарибий) ҳақида “Ҳуш муҳовада ва хушхулқ ва хуштаъб ва дардманд йигит эрди. Кўпроқ созларни яхши чолар эрди. Уни ва усули хўб эрди. Мусиқий илмидин ҳам хабардор эрди. Хутутни (хатнинг кўплиги) ҳам битур эрди” дейди.\nЮқорида келтирилган маълумотдан уларнинг хонадонида шеъриятга алоҳида меҳр, хаттотлик санъатига эътибор, мусиқа илми чуқур ўрганилганлигини билиб олишимиз мумкин. Оталарининг исмига “Чангий” тахаллусининг қўлланиши ҳам бу хонадонда мусиқа илмига эътибор катта эканлигини тасдиқлайди. Оила муҳитидаги юксак маданият, санъатга ошуфталик шоирнинг онасига ҳам таъсир этмаслиги мумкин эмас эди. Худди шундай маърифатли муҳит Ғиёсиддин Кичкина авлодлари хонадонида ҳам давом этган. Алишер Навоийнинг ота-онасидаги шеъриятга қизиқиш бўлажак шоирнинг уч ёшидаёқ шеър ёд олиши тасодифий ҳол бўлмай, балки ирсият билан боғлиқ.\nТемурийлар даврида фаолият олиб борган тарихчилар, олий табақага мансуб аёллар, маликалар, уларга хизмат қилган канизлар, жориялар, чўрилар ҳақида маълумот беришда ниҳоятда эҳтиёткорлик билан иш тутган. Лекин умумий ишора тарзида берилган маълумотлар ичкарида макон тутган соҳибаларнинг ҳаёти, ҳис-туйғулари, орзу-ўйлари, ҳатто изтироблари ва фожиаларини тасаввур қилиш имконини беради.\nШоҳруҳ Мирзо, Абулқосим Бобур саройидаги маликаларга бўлган муносабат бошқа хонлару амирларникидан фарқ қилган. Уларнинг саройда тутган мавқеига қараб алоҳида сарой ва кўшклар, Ҳиротнинг оромбахш ва гўзал жойларида ҳар бирига атаб боғлар барпо қилинган. Мазкур сарой ва кўшклар маликага атаб қурилганидан келиб чиқиб, айрим маълумотлар халқ орасида тарқалган. Бу каби бунёдкорликлар асосан мамлакатда ҳукм сурган тинчлик, осойишталик даврида амалга оширилган. Ҳиротдаги маликаларга яратилган шарт-шароитларда шубҳасиз, бош малика Гавҳаршодбегимнинг ўрни беқиёс эканлигини муаррихлар эътироф этади. Айниқса, маликаларга хизмат қиладиган ходимларни, канизларни танлаш, сарой ичкарисида бўлиб ўтадиган тўй-ҳашамлар, турли тадбирлар, кўнгилочар машваратлар унинг хоҳиш-иродасига қараб амалга оширилган. Айнан ана шу даврда ўиёсиддин Кичкина хонадони темурийлар эътиборида бўлиб, саройнинг нуфузли оилаларидан бири ҳисобланган.\nҒиёсиддин Кичкина тахминан 1438-1439 йилларда Шайх Абу Саид Чангийнинг қизига уйланади. Бу никоҳдан амир Шайх Бахлул, амир Алишер Навоий ва Дарвеш Али дунёга келади. Уларнинг қизлари бўлган ёки бўлмаганлиги ҳақидаги маълумотлар бирор манбада учрамайди. Ғиёсиддин Кичкина хонадони, ёш оила Ҳиротда истиқомат қилганида мамлакатни темурийзода Шоҳруҳ Мирзо бошқарган.


28.10.2019 – КУН УЗ\nГлавная / 2019 / October / 28\nАрхивы за день : 28.10.2019\n28.10.2019\tЖаҳон Comments Off on Табиат ёнғинлари боис бутун Калифорнияда фавқулодда ҳолат эълон қилинди\nАввалроқ Сонома округи шерифи офиси йирик табиат ёнғини сабабли 180 минг киши эвакуация қилинишини эълон қилганди. Калифорния губернатори Гэвин Ньюсом табиат ёнғинлари сабабли бутун штат ҳудудида фавқулодда ҳолат режимини эълон қилди. “Бутун штат бўйича фавқулодда ҳолат режимини эълон қилдим. Биз бу ёнғинлар ва кучли шамол билан курашиш учун барча имкониятларни …\n28.10.2019\tЖаҳон Comments Off on Боливия президенти мамлакатда давлат тўнтаришига тайёргарлик кўрилаётганини айтди\nБоливия олий сайлов суди маълумотига кўра, амалдаги президент Эво Моралес президент сайловининг биринчи туридаёқ ғалаба қозонган. Унинг асосий рақиби Карлос Меса сайлов натижаларини тан олмади. Боливия президенти Эво Моралес мухолифат кучлари келгуси ҳафтада мамлакатда давлат тўнтаришини амалга оширишга тайёргарлик кўраётганини айтди. Бу ҳақда Hoy Bolivia портали хабар берди. “Огоҳлантириш… бутун …


Ерихо шаҳри қисқа вақт ичида босиб олинган | Тадқиқ сони\nЁшуа 6:9–14, 19 га биноан, Исроил қўшини Ерихо атрофини олти кун давомида бир мартадан айланиб чиққан. Еттинчи куни эса, улар шаҳар атрофини етти маротаба айланишган ва Аллоҳ шаҳар деворларини қулатган. Натижада, исроилликлар Ерихога бостириб кириб, уни забт этишган. Хўш, Муқаддас Китобда айтилганидай, Ерихо қисқа вақт ичида босиб олинганини археологлар ҳам тасдиқлашяптими?\nҚадим замонларда, ҳужум қилувчилар забт этмоқчи бўлган шаҳарни қамал қилишлари табиий эди. Ушбу қуршов қанча вақт давом этишидан қатъи назар, ғалаба қозонган тараф шаҳардаги барча бойликни, жумладан омборлардаги ҳамма озиқ-овқатни олиб кетарди. Лекин Ерихо шаҳрининг харобалари ичида археологлар кўпгина миқдорда озиқ-овқат захираларини топиб олишди. Бу борада битта журналда шундай ёзилган: «Харобалар орасида қазиб олинган анчагина ашёлар ичида сопол идишлардан ташқари, дон ҳам топилган. [...] Фаластин археологиясининг тарихида бунақаси ҳали бўлмаган. Эҳтимол, бир ёки иккита идиш топилиши мумкин эди, бироқ ғоят даражада кўпгина доннинг чиққани ажабланарли» («Biblical Archaeology Review»).\nМуқаддас Ёзувларга кўра, исроилликларда Ериходан дон олиб чиқмасликлари учун асосли сабаб бўлган. Тангри Яҳова уларга бундай қилишни буюрган (Ёшуа 6:16, 17). Доннинг ўрим-йиғими тугагач, захира мўл-кўл бўлган баҳор фаслида исроилликлар шаҳарга ҳужум қилишган (Ёшуа 3:15–17; 5:10). Демак, шу қадар кўп дон топилгани, исроилликлар Ерихони айнан Муқаддас Китобда ёзилганидай қисқа вақт ичида босиб олишганининг далилидир.\nЎқувчиларнинг саволлари— 2015 йил ноябрь


Миллий гвардия делегацияси Останкинони қўриқлаш тизими билан яқиндан танишди - Халқ сўзи\n16:20 13 Февраль 2019 Жамият\nЎзбекистон делегациясига Миллий гвардия қўмондони ўринбосари полковник Шуҳрат Шокиров бошчилик қилмоқда.\n“Ташриф давомида улар Росгвардиянинг ноидоравий қўриқлаш бўлинмаси хизмат фаолияти билан танишишади. Шунингдек, Россия Федерацияси Миллий гвардия қўшинлари федерал хизмати ва Ўзбекистон Республикаси Миллий гвардияси ўртасида 2019 йилга ҳамкорлик режасини имзолаш кўзда тутиляпти”, - деди В.Грибакин.\nУнинг сўзларига кўра, делегация аъзолари ишчи сафарнинг биринчи куни Останкино телеминорасига ташриф буюришди. Улар телемарказни муҳофаза қилиш тартиби билан таништирилди.\nСафар давомида меҳмонларга Росгвардия бўлинмалари томонидан қўлланиладиган воситалар ва автотранспортлар намойиш этилади. Ўз навбатида улар автомобиль назорат-ўтказиш пункти ва ҳарбий комендатура жойлашуви, МИФИ лазер ва наномарказлари, Росгвардиянинг Москва области бўйича Бош бошқармаси навбатчилик қисми фаолиятига бевосита гувоҳ бўлишади.


820-I 20.08.1999, 276-I 30.08.1996, Muammoli ma‘ruzalar matni So‘z boshi, Muammoli ma‘ruzalar matni So‘z boshi, абай, CV Canada 2020, CV Canada 2020, platonusga amaliy ishlanma(1), matematika oqitish metodikasi (1), Unit Design Oraliq Kuvandikova (Akramova) Shahnoza , Unit Design Oraliq Kuvandikova (Akramova) Shahnoza , excel, til tarixi---maruzalar, Mantiqiy masalalar 40\n1. Концентрацияси 3 моль/л бўлган калий гидроксид эритмасидан 10 мл ҳажмини қандай ҳажмгача суюлтирилганда 0,5 моль/л концентрацияли эритма ҳосил бўлади?\n2. Зичлиги 1,15 г/мл бўлган 3 молярли ортофосфат кислота эритмасидаги кислотанинг масса улушини ҳисобланг.\n3. Кальций хлориднинг 150 мл 0,75 М эритмаси билан реакцияга киришиш учун натрий карбонатнинг 0,4 М эритмасидан неча миллилитр керак?\n4. 0,5 л сувда 2,24 л (н.ш.) водород хлорид эритилганда ҳосил бўлган эритманинг моляр концентрациясини ҳисобланг.\n5. Таркибида 36,5% хлорид кислота тутган эритманинг (ρ=1,18 г/см3) моляр концентрациясини ҳисобланг.\n6. Зичлиги 1,611 г/см3 бўлган 70% ли сульфат кислота эритмасининг моляр концентрациясини ҳисобланг.\n7. Сульфат кислотанинг 0,5 молярли эритмасидан 500 мл тайёрлаш учун 2 молярли кислота эритмасидан қанча талаб этилади?\n8. 3 молярли калий карбонат эритмасидан қайси ҳажмини (мл) 20 мл 5 молярли кальций хлорид эритмаси билан аралаштирилганда реакцияда кальций ионлари тўла қатнашади?\n9. Зичлиги 1,1 г/см3 бўлган 20% ли хлорид кислота эритмасининг неча литрида 3 моль водород хлорид бор?\n10. Концентрацияси 1,0 моль/л бўлган калий гидроксид эритмасининг 50 мл орқали углерод(IV) оксид билан азот аралашмасидан 1550 мл миқдори (н.ш.) ўтказилганда нордон туз ҳосил бўлиши аниқланган. Газлар аралашмасидаги углерод(IV) оксиднинг ҳажмий улушини аниқланг.\n11. 150 г 5% ли калий ишқори эритмасини тайёрлаш учун неча грамм КОН ва сув керак? Эритманинг моляр концентрациясини топинг.\n(ρ (эритма)=1,02 г/см3)\n12. 1 литрида 11,2 л водород хлорид эриган эритманинг моляр концентрациясини аниқланг.\nА) 0,5 В) 0,6 С) 0,75 Д) 1,0 Е) 1,2\n13. Олмаларни қишда сақлаш учун, улар кальций хлориднинг 0,3% ли эритмасига бир неча секунд ботириб олинади ва сўнгра омборга терилади. Шу эритманинг моляр концентрациясини аниқланг?\n14. 34% ли сульфат кислота эритмасининг (ρ=1,25 г/мл) моляр концентрациясини ҳисобланг.\n15. Масса улуши 4% бўлган мис хлорид эритмасининг 150 г миқдоридаги мис(II) ионларни тўла чўктириш учун децимо ,1 моляр) ишқор эритмасининг қандай ҳажми (л) талаб этилади?\n16. 250 мл сувга 0,56 л аммиак юттирилганда ҳосил бўлган эритмадаги аммоний гидроксиднинг массасини ва моляр концентрациясини топинг.\n17. 400 мл 2,5 М HCI эритмаси билан таркибида 3,02•1023 та Na2CO3 молекуласи бўлган эритма ўзаро таьсирлашганда, қанча ҳажм (л, н.ш.) газ ажралиб чиқади?\n18. 200 мл NaOH эритмаси билан мўл миқдор мис(II) нитрат эритмаси ўзаро аралаштирилганда 19,6 г чўкма тушди. Ишқорнинг концентрацияси (моль/л ҳисобида) қандай бўлган?\n19. 100 мл 2 М калий гидроксид эритмаси неча грамм алюминий гидроксидни калий гексагидроксоалюминат ҳосил қилиб эритиши мумкин?\n20. Натрий гидроксиднинг 400 мл 1,2 М эритмаси билан 600 мл 1,8 М эритмаси ўзаро аралаштирилди. Ҳосил бўлган эритмада ишқорнинг моляр концентрациясини аниқланг.\n21. 400 мл 0,5 М сульфат кислота билан 10,4% ли 160 мл (ρ=1,25 г/мл) барий хлорид эритмалари ўзаро аралаштирилди. Бунда қайси модда ва неча грамм ортиб қолади?\n22. Идишдаги 98% ли сульфат кислота эритмаси (ρ=1,84 г/мл) очиқ ҳавода қолдирилганда, унинг массаси 980 г дан 1001,8 г га ортди. Ҳосил бўлган эритмадаги (1,814 г/мл) кислотанинг моляр концентрациясини аниқланг.\n23. 100 мл 24% ли сульфат кислота эритмаси (ρ=1,17 г/мл) ни 1,82 молярли эритмага айлантириш учун унга неча мл сув қўшиш керак?\n24. 25 мл 0,5 М ли эритмада неча грамм барий хлорид эриган?\n25. 100 мл бир молярли алюминий сульфат эритмасининг қолдиқсиз реакцияга киришиши учун неча миллилитр бир молярли қурғошин нитрат эритмасидан қўшиш керак?\n26. Таркибида 3 моль HCI бўлган эритмани нейтраллаш учун қандай ҳажмдаги (мл) зичлиги 1,2 г/мл бўлган натрий гидроксиднинг 20% ли эритмасидан керак бўлади?\n27. 10,0 моль/л нитрат кислота эритмасининг (ρ=1,30 г/см3) фоиз концентрацияси қандай бўлади?\n28. 50 мл 0,2 М барий гидроксид эритмасини нейтраллаш учун концентрацияси 0,1 моль/л бўлган сульфат кислота эритмасидан неча миллилитр сарф бўлади?\n29. Мис(II) сульфатнинг 10 мл 10% ли эритмаси (ρ=1,10 г/мл) билан 10 мл 1% ли эритмасини (ρ=1,00 г/мл) аралаштириб тайёрланган мис(II) сульфат эритмасининг моляр концентрациясини аниқланг.\n30. Натрий гидроксид эритмасининг концентрацияси 40% ли бўлса, унинг моляр концентрацияси қандай? (ρ=1,2 г/см3)\n31. Нитрат кислотани 12,0 М эритмасининг (ρ=1,35 г/мл) фоиз концентрацияси қанча бўлади?\n32. Натрий сульфатнинг 0,5 моль/л концентрацияли эритмасидан 500 мл тайёрлаш учун неча грамм глаубер тузи (Na2SO4•10Н2О) керак бўлади?\n33. 60% ли фосфат кислота эритмасининг (ρ=1,5 г/мл) моляр концентрациясини топинг.\n34. Бир ҳажм сувда 450 ҳажм водород хлорид эришидан ҳосил бўлган эритманинг зичлиги 1,21 г/мл га тенг. Кислотанинг эритмадаги фоиз ва моляр концентрацияларини ҳисобланг.\n35. Таркибида 18,9 г нитрат кислота тутган эритманинг 0,5 л миқдорини 0,5 л да 14 г калий гидроксид тутган эритма билан аралаштирилди. Ҳосил бўлган эритмадаги тузнинг моляр концентрацияси қандай?\n36. 800 мл 2моль/л концентрацияли мис(II) хлорид эритмасини тайёрлаш учун неча грамм туз талаб этилади?\n37. Концентрацияси 0,3 моль/л бўлган эритманинг 200 мл миқдорида неча грамм натрий карбонат эриган?\n38. Водород хлориднинг неча грамм миқдоридан 2 л 0,5 моль/л ли эритма тайёрлаш мумкин?\n39. Концентрацияси 0,2 моль/л бўлган 500 мл темир(III) хлорид эритмаси тайёрлаш учун неча грамм туз талаб этилади?\n40. 20% ли хлорид кислота эритмасининг (ρ=1,1 г/мл) қандай ҳажмида 3 моль водород хлорид бўлади?\n41. 2 литр 2 моляр эритма тайёрлаш учун қанча моль калий гидроксид керак?\n42. Концентрацияси 2,5 моляр бўлган сульфат кислота эритмасининг 15 мл миқдоридан фойдаланиб, неча мл 0,5 молярли эритма тайёрлаш мумкин?\n43. Ўювчи калийнинг масса улуши 0,2 бўлган эритмаси (ρ=1,25 г/мл) дан 140 г миқдори билан 120 мл 1,5 моль/л концентрацияли эритмаси аралаштирилганда ҳосил бўлган янги эритмадаги модданинг моляр концентрациясини аниқланг.\n44. 55,5 мл ацетон билан 44,5 мл сув аралашмаси (эритма зичлиги 0,99 г/мл) даги ацетоннинг моляр концентрациясини аниқланг. Ацетоннинг зичлиги 0,786 г/мл. Эритма ҳосил бўлишида ҳажм ўзгаришини ҳисобга олманг.\n45. Массаси 87,75 г бўлган ош тузи 750 мл сувда эритилганда ҳосил бўлган эритманинг моляр концентрациясини ҳисобланг. Эритма тайёрлашда ҳажм ўзгаришини ҳисобга олманг.\n46. Концентрацияси 20% бўлган темир(II) сульфат эритмасининг 500 г миқдорини кислотали шароитда оксидлаш учун неча литр 0,1 молярли калий перманганат эритмаси сарф бўлади?\n47. 1,32 г этилацетат гидролизи натижасида ҳосил бўлган кислотани нейтраллаш учун 0,3 молярли натрий ишқор эритмасидан қанча ҳажм (мл) талаб этилади?\n48. Ҳажми 2 л бўлган KAI(SO4)2 нинг 0,25 М концентрацияли эритмасидаги жами ионлар сонини ҳисобланг.\n49. Концентрацияси 5% (ρ=1,06 г/мл) бўлган 700 мл ва 300 мл 15% ли (ρ=1,17 г/мл) натрий гидроксид эритмалари аралаштирилганда ҳосил бўлган эритманинг моляр концентрациясини ҳисобланг.\n50. 0,1 л сувда 45 литр водород хлорид гази эритилганда, зичлиги 1,21 г/см3 бўлган эритма ҳосил бўлди. Ҳосил қилинган хлорид кислотанинг фоиз ва моляр концентрациясини аниқланг.\n51. 20% ли NaOH эритмасининг (ρ=1,2 г/мл) моляр концентрацияси қанчага тенг бўлади?\n52. 15,5 г кальций ортофосфатдан олинган фосфор кислородда тўлиқ оксидланди, оксидланиш маҳсулоти концентрацияси 0,8 моль/л бўлган натрий гидроксиднинг 250 мл эритмасида (1 г/мл) эритилди. Қандай туз ҳосил бўлганлигини ва унинг эритмадаги концентрациясини (%) аниқланг.\n53. 448 мл олтингугурт(IV) оксид (н.ш.) натрий гидроксиднинг 100 мл 0,2 М эритмаси орқали ўтказилганда ҳосил бўлган тузни ва унинг массасини (г) аниқланг.\n54. Концентрацияси 0,2 моль/л бўлган 500 мл КОН эритмаси билан массаси 200 г 10% ли нитрат кислота эритмасининг ўзаро таьсирлашувидан ҳосил бўлган тузнинг массасини (г) ҳисоблаб топинг.\n55. Масса улуши 0,38 бўлган хлорид кислотанинг қандай ҳажми (мл) дан (зичлиги 1,19 г/мл) 0,05 М 10 л эритма тайёрлаш мумкин?\n56. Таркибида 196 г сульфат кислота бўлган эритмани нейтраллаш учун калий ишқорнинг 0,2 М ли эритмасидан қанча ҳажм (л) талаб этилади?\n57. Таркибларида 18,9 г/л нитрат кислота, 3,2 г/л натрий гидроксид бўлган эритмаларни қандай ҳажм нисбатида аралаштирилганда, нейтрал шароит ҳосил бўлади?\n58. Кальций нитратнинг диссоциланиш даражаси 72% бўлса, унинг 0,5 М ли эритмасининг 200 мл ҳажмидаги анионлар массаси қанчага тенг бўлади?\n59. Моляр концентрацияси 0,25 моль/л ли РО ионлари бўлган эритманинг 2 л миқдоридаги ионлар массасини (г) ҳисобланг.\n60. Ҳажми 200 мл бўлган алюминий сульфат эритмасидан 40,8 г алюминий оксид олинган бўлса, бошланғич эритмадаги тузнинг моляр концентрациясини ҳисобланг.\n61. Бир асосли карбон кислотанинг 8,4 г миқдорини нейтраллаш учун зичлиги 1,09 г/мл бўлган КОН нинг 2 моль/л концентрацияли эритмасидан 76,3 г сарфланди. Кислотани аниқланг.\n62. Натрий гидрофосфат Na2HPO4•nH2O да 11,57% фосфор бор. Кристаллгидрат таркибидаги n нинг қиймати нечага тенг?\n63. 50 мл HCI эритмаси 100 мл 2,0 М ли КОН ни тўлиқ нейтраллайди. HCI эритмасининг концентрацияси (моль/л) нечага тенг?\n64. 0,5 М ли алюминий сульфат эритмасида SO нинг моляр концентрацияси нечага тенг?\n65. Мўл миқдордаги кислород иштирокида 0,8 моль азот(IV) оксид 4 моль сувда эритилди. Эритманинг моляр концентрациясини ҳисобланг.\n66. Неча мл 1,98 М ли сирка кислота эритмасига (ρ=1,015 г/мл) 10 мл 40,2% ли шу модда эритмасидан (ρ=1,050 г/мл) қўшилганда, 27,2% ли кислота эритмаси (ρ=1,035 г/мл) ҳосил бўлади?\n67. Массаси 150 г бўлган 2,35% ли аммиак эритмаси орқали қандай ҳажм (л,н.ш.) даги аммиак гази ўтказилганда 7 М ли эритма (ρ=0,948 г/мл) ҳосил бўлади?\n68. Калий гидросульфитнинг 1,6 М ли эритмасининг 80 мл ҳажми билан калий сульфитнинг 80 мл эритмаси аралаштирилди. Ҳосил бўлган эритмага 2 мл калий гидроксид эритмаси қўшилди. Натижада калий гидросульфит концентрацияси 0,617 моль/л га етган. Эритмага қўшилган КОН эритмасининг моляр концентрациясини ҳисобланг.\n69. 20% ли 5 л натрий ишқори эритма (ρ=1,22 г/мл) сининг моляр концентрациясини ҳисобланг.\n70. 32 г метил спирт 128 г сувда эритилди. Агар ҳосил бўлган эритманинг зичлиги 0,97 г/мл га тенг бўлса, унинг моляр концентрацияси (моль/л) қанчага тенг бўлади?\n71. Масса улуши 40% бўлган натрий нитрат эритмасининг (зичлиги 1,32 г/мл) моляр концентрациясини аниқланг.\n72. Сульфат кислотанинг 12% ли эритмасининг зичлиги 1,08 г/мл га тенг бўлса, шу эритманинг моляр концентрацияси қанчага тенг бўлади?\n73. Таркибида 0,1 моль/л алюминий хлорид бўлган эритмада AI+3 ва CI- ионларининг мольлар сони йиғиндисини топинг.\n74. Масса улуши 12% бўлган 60 мл хлорид кислотасининг (ρ=1,06 г/мл) эритмаси билан 100 мл ҳажмдаги 0,5 моляр кумуш нитрат эритмаси аралаштирилди. Қанча миқдорда кумуш хлорид моддаси олинган?\n75. Бир ҳажм сувда 100 ҳажм газсимон водород хлорид эритилди ва зичлиги (ρ=1,20 г/см3) бўлган эритма ҳосил қилинди. Олинган эритмадаги водород хлориднинг процент ва моляр концентрациясини аниқланг.\n76. 20% ли сульфат кислотанинг (ρ=1,15) моляр концентрациясини ҳисобланг.\n77. 25 мл 2,5 М HCI эритмасини тайёрлаш учун унинг 6 М эритмасидан қанча миллилитр олиш керак?\n78. Нитрат кислотанинг 0,5 молярли эритмасидан 750 мл тайёрлаш учун унинг 2 молярли эритмасидан қанча ҳажм (мл) талаб этилади?\n79. Сульфат кислотанинг 0,5 молярли эритмасидан 750 мл тайёрлаш учун унинг 1 молярли эритмасидан қанча ҳажм олиш керак?\n80. 3 М ли 400 мл ўювчи натрий эритмаси 2 М ли 1600 мл эритмаси билан аралаштирилгандан ҳосил бўлган эритманинг моляр концентрациясини топинг.\n81. Зичлиги 1,55 г/мл бўлган 60% ли сульфат кислота эритмасининг моляр концентрациясини топинг.\n82. Зичлиги 1,611 г/мл бўлган 70% ли сульфит кислота эритмасининг моляр концентрациясини аниқланг.\n83. Ҳажми 0,75 л бўлган сувда 1,12 л (н.ш.) водород хлорид эритилди. Эритманинг моляр концентрациясини топинг. (ρ=1,015 г/мл)\n84. Зичлиги 1,361 г/мл бўлган 63% ли нитрит кислота эритмасининг моляр концентрациясини топинг.\n85. 250 г сувда 50 г ош тузи эритилди. Ҳосил бўлган эритманинг (зичлиги1,088 г/мл) фоиз ва моляр концентрацияларини топинг.\n86. 250 г сувда 60 г сульфат кислота эритилди. Ҳосил бўлган эритманинг фоиз ва моляр концентрацияларини аниқланг. Эритма зичлиги 1,055 г/мл.\n87. Калий хлориднинг 0,5 М 250 мл эритмасидаги К+ ва CI- ионларининг массасини ҳисоблаб топинг.\n1) 4,44 2) 444,0 3) 44,4 4) 487,5 5) 48,75 6) 4,88\n88. Рух нитратнинг 0,25 М 500 мл эритмасидаги Zn2+ ва NO ионларининг массасини топинг.\n1) 81,25 2) 8,13 3) 812,5 4) 1,55 5) 155 6) 15,5\n89. Ҳажми 0,5 л бўлган хлорид кислотанинг 0,02 М эритмасидаги Н+ ва CI- ионларининг массасини топинг. (диссоциланиш даражаси 92% га тенг деб ҳисобланг)\n1) 0,0092 2) 0,092 3) 0,92 4) 0,33 5) 5,36 6) 0,37\n90. 0,5 М ли алюминий хлорид эритмаси (ρ=1,12 г/мл) нинг 200 мл ҳажмига 51,3 г барий гидроксид қўшилди. Реакция тугагандан кейин қолган эритма массасини ҳисобланг.\n91. Агар кимёвий жараёнлар натижасида алюминий сульфатнинг 600 мл эритмасидан 1,836 г алюминий оксид олинган бўлса, эритманинг моляр концентрацияси қанчага тенг бўлади?\n92. 12,2 М нитрат кислота эритмасидаги (ρ=1,35 г/мл) кислотанинг масса улушини (%) аниқланг.\n93. Натрий сульфатнинг концентрацияси 0,02 моль/л бўлган 0,5 л эритмасини тайёрлаш учун Na2SO4•10Н2О дан неча грамм олиш керак?\n94. H2SO4 нинг 30 мл 10,56% ли (ρ=1,07 г/мл) эритмаси билан 50 мл 4 М ли (ρ=1,235 г/мл) эритмаси аралаштирилганда ҳосил бўлган эритманинг фоиз концентрациясини топинг.\n95. HNO3 нинг 40 мл 96% ли эритмаси (ρ=1,5 г/мл) билан HNO3 нинг 30 мл 48% ли эритмаси (ρ=1,3 г/мл) ни аралаштириш орқали олинган эритманинг зичлиги ρ=1,45 г/мл бўлса, шу кислотанинг моляр концентрациясини топинг.\n96. 1 л 40% ли этанол эритмаси (ρ=0,94 г/мл) 1 л 60% ли этанол эритмаси (ρ=0,89 г/мл) билан аралаштирилганда ҳосил бўлган эритманинг моляр концентрациясини топинг.\n97. CuSO4 нинг 10 мл 10% ли (ρ=1,1 г/мл) эритмаси билан 10 мл 1% ли (ρ=1,0 г/мл) эритмаси аралаштирилганда ҳосил бўлган эритманинг моляр концентрациясини топинг.\n98. Тегишли миқдордаги 3 М ли (ρ=1,09 г/мл) H2SO4 эритмаси билан 218 г ВаCI2 тузининг ўзаро реакцияси натижасида ҳосил бўлган эритма ва чўкманинг массалари нисбатини аниқланг.\n99. 2,61 М (ρ=1,02 г/мл) сирка кислотанинг қанча ҳажмига (мл) 31,6% ли (ρ=1,04 г/мл) 10 мл шу модда эритмасидан қуйилганда, 23,1% ли (ρ=1,03 г/мл) эритма ҳосил бўлади?\n100. Калий хлоратнинг 0,5 М ли 10 мл эритмаси берилган. Шу тузни қайтариш учун масса улуши 6% бўлган Н2О2 эритмасидан неча грамм керак бўлади?\n101. 0,2 М ли (ρ=1,005 г/мл) нитрат кислотанинг қандай ҳажмдаги эритмасига 15 мл 7,5% ли (ρ=1,04 г/мл) нитрат кислота эритмасидан қўшилганда, 3,07% ли (ρ=1,015 г/мл) эритма ҳосил бўлади?\n102. 35,2% ли (ρ=1,175 г/мл) HCI эритмасининг 10 мл миқдорига шундай кислотанинг 1,52 М ли (ρ=1,025 г/мл) эритмасидан қанча (мл) қўшилганда, кислотанинг 6,15 М ли (ρ=1,10 г/мл) эритмасини ҳосил қилиш мумкин?\n103. Концентрациялари 0,5 М калий хлорид, 0,15 М калий сульфат ва 0,45 М калий фосфат бўлган эритмаларда диссоциланиш даражаси 0,96 бўлганда, катионнинг концентрациясини (моль/л) ҳисобланг.\n104. Ҳажми 350 мл бўлган эритмада 0,002 г қурғошин(II) нитрат мавжуд. Эритмадаги катион ва анион концентрацияларини (моль/л) ҳисобланг.\n105. Ҳажми 24 мл бўлган мис(II) нитратнинг 1,25 М ли эритмасидаги мис ионини тўла чўктириш учун талаб этиладиган 0,25 М концентрацияли ишқор эритмасининг ҳажмини (мл) ҳисобланг.\n106. Мис(II) сульфатнинг 0,1 М эритмасининг 200 мл миқдорига массаси 10,112 г бўлган темир бўлаги туширилди. Эритмадаги миснинг ҳаммаси сиқиб чиқарилганидан кейин, пластинка массаси қанча (г) бўлади?\n107. Концентрацияси 3 М бўлган эритманинг 500 мл ҳажмини неча литргача суюлтирилганда, унинг концентрацияси 0,5 моляр бўлади?\n108. Ҳажми 4 л концентрацияси 20% бўлган калий ишқори эритмаси (ρ=1,19 г/л) нинг ҳажми икки марта камайгунча буғлатилганда қолган эритманинг моляр концентрациясини ҳисобланг.\n109. Концентрациялари 0,5 М ва 0,2 М бўлган эритмалардан неча миллилитрдан аралаштирилганда, 0,24 М эритмадан 1240 мл ҳосил бўлади?\n110. Концентрацияси 0,01 М бўлган сувли эритмаларда заррачалар сони ортиб бориш тартибини кўрсатинг.\n1) кальций хлорид 2) натрий фосфат\n3) хлорсирка кислота 4) сирка кислота\n111. Нормал шароитда 1 ҳажм сувда 4 ҳажм водород сульфид эриса, ҳосил бўлган сульфид кислота эритмасининг молярлигини ҳисобланг.\n112. 40% ли HNO3 (ρ=1,25 г/мл) эритмасининг молярлигини аниқланг.\n113. 450 мл 1,2 М ли кальций хлориднинг эритмаси суюлтирилганда, 0,8 М ли эритма ҳосил бўлган. Ҳосил бўлган эритманинг ҳажмини (л) топинг.\n114. Калий гидроксиднинг икки молярли эритмасини ҳосил қилиш учун 1,2 молярли эритмасининг 150 мл ҳажмидан неча миллилитр сувни буғлатиш керак?\n115. Концентрацияси 36,5% бўлган хлорид кислота эритмасидан (ρ=1,18 г/мл) қанча ҳажм (мл) олиб, 0,5 молярли эритмадан 3,5 л тайёрлаш мумкин?\n116. Аммоний гидрофосфат ва натрий гидрофосфат аралашмасидаги кислород атомлари сони 1,2•1024 бўлса, уларни дигидрофосфатларга айлантириш учун 10 молярли HCI эритмасининг қандай ҳажми (мл) талаб этилади?\n117. Ҳажми 10 мл бўлган хлорид кислота ва алюминий хлорид эритмасидан чўкма ҳосил бўлиши тугагунча, аммиакнинг 7 молярли эритмасидан 3,57 мл қўшиш керак бўлган. Эритма буғлатилди ва чўкма массаси ўзгармай қолгунча куйдирилди, қолдиқ массаси 255 мг га тенг бўлган. Бошланғич эритмадаги моддаларнинг моляр концентрацияларини ҳисобланг.\n1) HCI-1 M 2) AICI3-1 M 3) HCI-0,5 M\n4) AICI3-0,5 M 5) AICI3-0,125 M\n6) HCI-1,5 M\n118. Алюминий ва хром(III) гидроксидлар аралашмасидан 5 г миқдорини эритиш учун концентрацияси 5,6 моль/л бўлган калий гидроксид эритмасидан неча миллилитр талаб этилади? Бошланғич аралашма таркибидаги кислороднинг масса улуши 50% га тенг.\n119. Сульфат кислотанинг 2 М 134 г (ρ=1,12 г/мл) ва 4 М 282 г (ρ=1,24 г/мл) эритмалари аралаштирилди. Ҳосил бўлган эритманинг моляр концентрациясини аниқланг.\n120. Мис сульфатнинг 0,1 М эритмасидан 2 л тайёрлаш учун неча грамм мис купороси керак бўлади?\n121. Сульфат кислотанинг 35% ли эритмасининг (ρ=1,26 г/см3) моляр концентрациясини топинг.\n122. Сульфат кислотанинг 2,87 М эритмасининг (ρ=1,17 г/см3) фоиз концентрациясини топинг.\n123. Калий хлорид ва натрий хлорид аралашмасидан эритиб тайёрланган 6 л эритмада 4 моль CI- ва 1 моль К+ иони мавжуд. Шу эритмадаги Na+ иони массасини (г) ҳисобланг.\n124. 15 мл 2,5 М H2SO4 эритмасидан қанча (мл) 0,5 М эритма тайёрлаш мумкин?\n125. 0,5 М ли 500 мл (ρ=1,0948 г/мл) барий хлорид эритмасидан 5% ли эритма тайёрлаш учун қанча сув (г) қўшиш керак?\n126. Калий карбонат тузининг 250С даги эрувчанлиги 112,3 га тенг бўлса, унинг шу ҳароратдаги тўйинган эритмасининг (ρ=1,567 г/мл) моляр концентрациясини ҳисоблаб топинг.\n127. Қуйидаги бир хил молярли эритмаларнинг қайси бирида эритманинг масса улуши энг катта (эритмалар зичлиги бир хил деб ҳисобланг)?\n128. Қуйидаги 2 М ли эритмаларнинг қайси бирида эриган модданинг масса улуши энг катта бўлади (эритмалар зичлиги бир хил деб олинган)?\nА) сульфат кислота В) перхлорат кислота\nС) нитрат кислота Д) хлорид кислота\nЕ) водород бромид\n129. 41 грамм Na3PO4 сувда эритилиб, ҳажми 750 мл га етказилди. Ҳосил бўлган эритмадаги натрий ионларининг концентрациясини (моль/л) топинг.\n130. 0,5 М 50 мл NaOH билан 1 М 50 мл HCI аралаштирилганда, эритмадаги қайси ионнинг миқдори энг кўп бўлади?\nА) Na+ B) OH- C) H+ D) CI- E) ҳаммаси тенг\n131. 0,3 М CaBr2 ва 0,3 М NaBr лар эритмаларининг тенг ҳажмлари аралаштирилганда, эритмадаги бром ионларининг моляр концентрацияси қандай бўлади?\n132. 0,15 М ли AgNO3 нинг 200 миллилитри билан 0,25 М ли 50 мл BaCI2 эритмалари аралаштирилганидан сўнг ҳосил бўлган эритмадаги хлор ионларининг моль миқдорини ҳисобланг.\n133. Қуйидаги жавобларда натрий катионлари ва нитрат анионларининг сувдаги концентрациялари (г/л) келтирилган. Қайси эритмада шу ионларнинг миқдори бир хил бўлади?\n134. 0,15 М ли 120 мл HNO3 билан 2 литрида 14 г КОН бўлган эритмадан 200 мл аралаштирилди. Реакциядан сўнг эритмадаги ОН- ионларининг моляр концентрациясини аниқланг.\n135. Тенг ҳажмли 0,12 М ZnCI2 ва 0,25 М КОН эритмалари аралаштирилгандан сўнг, эритмада мавжуд бўлган ОН- ионларининг моляр концентрацияларини аниқланг.\n136. 4 М ли 60 мл ЭСI2 эритмаси 83,2 грамм келади. Эритманинг 60% эканлиги маълум бўлса, Э элементнинг нисбий атом массаси нечага тенг?\n137. AgNO3 нинг 0,2 М 200 мл эритмасига никель пластинка ботирилганда, қандай жараён содир бўлади?\n1) пластинка оғирлиги ортади\n2) кумуш нитрат концентрацияси ортади\n3) 1,18 г никель эрийди\n4) 2,36 г никель эрийди\n5) пластинка масаси камаяди.\n138. 0,5 л 0,5 М MgCI2 ва 0,5 л 0,2 М К3РО4 эритмалари аралаштирилганда ҳосил бўлган эритмадаги барча ионларнинг миқдорларини топинг.\nА) 0,2 М-Mg2+, 0,5-CI-, 0,1-K+\nВ) 0,1 М-Mg2+, 0,5-CI-, 0,2-K+\nС) 0,3 М-РО, 0,5- K+, 0,3-CI-\nД) 0,1 М-РО, 0,2- Mg2+, 0,3-K+\nЕ) 0,1 М-Mg2+, 0,5-CI-, 0,3-K+\n139. Ўювчи калийнинг 2 М ли эритмасининг 250 мл миқдорига натрий бўлакчаси ташланди. Ҳосил бўлган эритмани тўлиқ нейтраллаш учун сульфат кислотанинг 25% ли (ρ=1,18 кг/л) эритмасидан 166 мл сарфланди. Натрий бўлакчасининг массасини топинг.\n140. Сульфат кислотанинг 0,1 М 0,5 дм3 эритмасидаги (α=100%) сульфат кислота ионларининг массасини (г) топинг.\n141. 0,02 М нитрат кислота (α=1) эритмасида водород ионлари концентрацияси (моль/л) ни ҳисобланг.\n142. Зичлиги 1,035 г/мл бўлган 9% ли сахароза эритмасининг молярлигини ҳисобланг.\n143. Мис(II) сульфатнинг 240с да тўйинган эритмасида 18% ли мис(II) сульфат (ρ=1,2 г/мл) бўлади. Шу эритманинг моляр концентрациясини (%) топинг.\n144. Сульфат кислотанинг 150 мл 2 М ли ва 350 мл 4 М ли эритмалари аралаштирилди. Ҳосил бўлган эритманинг моляр концентрациясини аниқланг.\n145. Натрий карбонатнинг 0,05 моляр эритмасида неча грамм модда бор?\n146. 1,0 мл сувда 4,62 мл (н.ш.) водород сульфид эриши маьлум бўлса, ҳосил бўлган эритманинг масса улушини (%) ва моляр концентрациясини аниқланг.\n147. Маълум температурада 100 ҳажм сувда 2 ҳажм эфир эрийди. Сувдаги диэтил эфирининг моль улушини ҳисобланг. (ρэфир=0,71 г/мл).\n148. Сахарозанинг эритмадаги моль улуши 2% бўлса, унинг масса улуши нимага тенг?


ГАНДБОЛЧИЛАРИМИЗ ИТАЛИЯДА ОЛТИН МЕДАЛНИ ҚЎЛГА КИРИТДИ\nИталиянинг Терамо шаҳрида Халқаро гандбол федерацияси тавқимига кирувчи 46-халқаро “Interamnia” жаҳон кубоги мусобақасида иштирок этган ҳамюртларимиз олтин медалларни қўлга киритишди. Бу ҳақда МОҚ Матбуот хизмати хабар берди.\nТурли ёш тоифалари ўртасида ўтказилган мусобақада жаҳоннинг 34 та мамлакатидан 123 та жамоа иштирок этди. Унда юртимиз шарафини 2000 йилларда туғилган спортчилардан ташкил топган РОЗК (Ўзбекистон U-18 терма жамоаси) жамоаси ҳимоя қилди. Ҳамюртларимиз иштирок этган ёш тоифасида 14 та жамоа қатнашди.\nМураббийлар Улуғбек Икромов ва Зафар Азимов бошчилигидаги ёшларимиз гуруҳ босқичида «Ланестер» (Франция), «Грунвальд» (Польша), «Вирум Соргенфри» (Дания), «Моунтада» (Марокаш), «Козанис» (Греция) каби жамоаларга қарши кураш олиб боришди. Вакилларимиз илк ўйинда Франциянинг «Ланестер» жамоасини 18:8 ҳисобида мағлуб этишди. Иккинчи ўйинда «Грунвальд» устидан 23:16 ҳисобида ғалаба қозонишди. Учинчи баҳсда эса «Козанис» 26:8 ҳисобида таслим этилди. «Моунтада»дан 21:14 ҳисобида устун келишди. Кейинчалик «Вирум Соргенфри»га қарши баҳсда 15:13 ҳисобида ғолиб бўлишди.\nГандболчиларимиз мусобақа ярим финалида «Вирум Соргенфри» клубини 15:8 ҳисобида енгди. Ҳал қилувчи баҳсни ҳамюртларимиз Швейцариянинг «Шеноис Женева» жамоасига қарши ўтказди ва 18:9 ҳисобида ғалаба қозонди. Шу тариқа ҳамюртларимиз мусобақа давомида ўтказилган етти учрашувнинг барчасида зафар қучиб, олтин медалларга сазовор бўлишди.


22:44 / 12.02.2019 5810\nКолумбия Университети (АҚШ) ва Тауба Институти олимлари инсон жисмоний машқлар билан шуғулланаётганида миясида ажралувчи иризин гормони хотирани яхшилаши ва Альцгеймер касаллиги (деменциянинг ўлим билан туговчи бедаво шакли) ривожи хавфини камайтиришини аниқлашди. MedicalXpress шу ҳақида хабар берди.\nОлимлар Альцгеймер касаллигига чалинган беморларнинг мия тўқималари намуналарини таҳлил қилиб, беморлар гиппокампида (бош миянинг хотира учун жавоб берувчи бўлими) гормон таркиби камайишини аниқлашди.\nСичқонлардаги тажрибалар кемирувчилар миясидаги иризин синапсислар (нейронлар ўртасидаги алоқалар)ни хотирага зиён етказиши мумкин бўлган зарардан ҳимоялашини кўрсатди. Жониворлар гиппокампида иризин етишмаса, хотира билан боғлиқ муаммолар ва синапсисларнинг заифлашуви кузатилади.\nТадқиқот натижалари гормондан инсонларда деменцияни даволашда фойдаланиш мумкинлигини кўрсатмоқда. Олимлар иризин ишлаб чиқаришга туртки берувчи ёки гормонга ўхшаш таъсир кўрсатиши мумкин бўлган препаратларни тайёрлашни режалаштиришмоқда.\nМушаклар фаолияти кучайганда иризин ҳосил бўлади. Шу билан бирга, бирикма метаболизмда роль ўйнаши, хусусан, оқ ёғни жигарранг ёғга айлантиришга ёрдам бериши аниқланган. Бироқ яқинда мутахассислар иризин гиппокампда асаб ҳужайралари ўсишида иштирок этишини исботлашди.\nБугунга келиб 26 миллиондан зиёд киши деменциянинг ҳалокатли шаклига чалинган ва 2050 йилга бориб уларнинг сони тўрт бараварга кўпайиши кутилмоқда. Секин-аста беморларда узоқ муддатли хотира йўқолиши рўй беради, нутқ ва когнитив функцияларда бузилишлар пайдо бўлади ва охир-оқибат беморлар ўзларини парвариш қилиш хусусиятларини йўқотишади.


15:51 26.04.2020 (Янгиланган 15:53 26.04.2020)\nАфғонистонда ҳам бошқа мамлакатлардаги сингари фуқароларга заруратсиз кўчага чиқиш тақиқланган. Кобулдаги кўчалар беркитилган.\nКобулда мунтазам дезинфекция ишлари амалга оширилмоқда. Кўчаларда одам сийраклашган.\nФуқароларнинг ҳаммаси ҳам ҳукуматнинг ниқоб тақиш тавсиясига амал қилмаяпти.\nАфғонистон пойтахтида барча жамоат жойлари, спорт бинолари ёпилган. Озиқ-овқат дўконлари фаолият юритмоқда, холос.\nАфғонистон парламенти Россияга коронавирус пандемиясига қарши курашда ёрдам сўраб мурожаат қилди.\n26 апрель ҳолатига кўра, Афғонистонда коронавирус билан боғлиқ 1463 та ҳолат қайд этилган. 188 нафар бемор тузалишга муваффақ бўлган. 47 нафар бемор вафот этган.\nКобулдаги дўкон олдидаги эркаклар\nКобулда муҳтожларга бепул озиқ-овқат тарқатиш вақтида ниқоб таққан фуқаро\nКобул кўчаларида йўловчиларни дезинфекция қилиш\nКобулда велосипед ҳайдаб кетаётган эркак\nҚўллари дезинфекция қилинаётган аёллар\nКобулда ёпилган дўкон олдидаги ишчилар\nКобулда қўлларни дезинфекция қилиш\nБозордаги савдо-сотиқ ишлари\nКобулда уйсиз эркак дўкон ёнида чой ичмоқда\nМуҳтожларга аталган озиқ-овқат\nАфғонистон ҳукуматининг аҳолига ёрдам сифатида берган бир қоп унини аравачада олиб кетаётган фуқаро\nАфғонистон ҳукумати ёрдамини берилишини кутаётган афғон аёллари\nБепул ёрдамни кутаётган аёллар\nКўзгудаги эркак акси\nБепул озиқ-овқат учун навбат кутаётганлар\nДезинфекция ишларини амалга ошираётган ходим


Жиззахда янги университет ташкил этилди - 30.06.2021, Sputnik Ўзбекистон\nУниверситет ахборот-коммуникация технологиялари соҳасида олий маълумотли кадрларни тайёрлайди. 30.06.2021, Sputnik Ўзбекистон\nТОШКЕНТ, 30 июн — Sputnik. Ҳукумат қарори билан Жиззах шаҳрида “Sambhram” университети ташкил этилди.“Sambhram” университети (Ҳиндистон) нодавлат олий таълим ташкилоти ҳисобланади.Университетда ўқитиш кундузги таълим шаклида инглиз, рус тиллари ва давлат тилида тўлов-контракт асосида амалга оширилади. Бакалавриат таълим йўналишлари ва магистратура мутахассисликларига қабул параметрлари Университет томонидан белгиланади. Университет битирувчиларига Ўзбекистон ва Ҳиндистонда олий таълим тўғрисидаги ҳужжат сифатида тан олинадиган диплом берилади.Қарорга кўра, Университетга ҳар йили қабул қилинадиган талабаларнинг 20 фоизини ўқитиш учун имтиёзли таълим грантлари ажратилади. Бунда талабаларнинг 5 фоизини бепул ўқитиш, 5 фоизига 50 фоизли, 10 фоизига 25 фоизли тўлов-контракт миқдорини тўлаб бериш бўйича имтиёзлар тақдим этилади.\nуниверситет, жиззах вилояти\n© Sputnik / Алексей Мальгавко / Фотобанкка ўтишБольшой этнографический диктант в России\nУниверситет ахборот-коммуникация технологиялари соҳасида олий маълумотли кадрларни тайёрлайди.\nТОШКЕНТ, 30 июн — Sputnik. Ҳукумат қарори билан Жиззах шаҳрида “Sambhram” университети ташкил этилди.\n“Sambhram” университети (Ҳиндистон) нодавлат олий таълим ташкилоти ҳисобланади.\nАхборот-коммуникация технологиялари соҳасида олий маълумотли кадрларни тайёрлаш Университетнинг асосий вазифа ва фаолият йўналишларидан биридир.\nУниверситетда ўқитиш кундузги таълим шаклида инглиз, рус тиллари ва давлат тилида тўлов-контракт асосида амалга оширилади.\nҚарорга кўра, Университетга ҳар йили қабул қилинадиган талабаларнинг 20 фоизини ўқитиш учун имтиёзли таълим грантлари ажратилади. Бунда талабаларнинг 5 фоизини бепул ўқитиш, 5 фоизига 50 фоизли, 10 фоизига 25 фоизли тўлов-контракт миқдорини тўлаб бериш бўйича имтиёзлар тақдим этилади.


Андижон фожиасининг бир йиллиги муносабати билан жума куни Ўзбекистон Демократик конгресси Нью Йоркда БМТ Бош қароргоҳи олдида пикет ўтказди.\n21 январ 2021, Тошкент вақти: 04:12\nУкраинада ҳам ўнлаб ўзбекистонлик қочқин ва мухолифат аъзолари Андижон фожиасининг бир йиллигини хотирлади.\nКиевдаги Ўзбекистон элчихонаси олдида ўтказилган норозилик намойиши қатнашчилари Андижон қирғинини қораладилар. Франс пресс ахборот агентлиги хабарига кўра, элликка яқин ўзбек ва украинлар Ўзбекистон элчихонаси олдида “Сиёсий маҳбуслар озод этилсин!”, “Каримовсиз Ўзбекистон!” каби шиорлар билан чиққан.


Cана : 08-01-2019 / Технология / кўрилди: 125\nФото: «Kahawa Tungu»\nТурли смартфонсозлар «Android Go» дастури доирасида арзон смартфонлар тақдим этиб келишади. Хитойлик гигант ҳам «Huawei Y3» (2018) модели билан улар сафига қўшилган эди.\nЭнди эса хитойлик техногигант ушбу дастур доирасидаги иккинчи – «Huawei Y5 Lite» смартфонини тақдим этди. Унинг диагоналига 5,45 дюймлик экрани тасвир аниқлиги 1440х720 пикселга тенг. Смартфоннинг асосий камераси 8, селфи-камераси эса 5 пегапикселлик якка датчиклардан иборат.\nУшбу смартфон тўрт ядроли «MediaTek MT6739» процессори базасида ишлайди. Унинг тезкор ва доимий хотираси тегишлича 1 ҳамда 16 гигабайт ҳажмга эга. Шунингдек, microSD форматли карта ёрдамида унинг хотирасини яна 256 гигабайтгача кенгайтириш мумкин.\n«Huawei Y5 Lite» аккумуляторининг ток сиғими анчагина – 3020 мА/соатга тенг. Техник хусусиятларини ҳисобга олсак, бу смартфон мазкур «қувват тоши» билан икки кунгача бемалол ишлай олади.\nМазкур қурилма нисбатан кичик ҳажмдаги тезкор хотирага ҳамда «бундайроқ» процессорга эга смартфонлар учун махсус тақдим этилган Android Oreo Go Edition операцион тизими талқинига эга. Гарчи ҳамёнбоп моделлардан саналса-да, бу смартфонда 4G LTE, шунингдек Wi-Fi, Bluetooth, GPS, A-GPS модуллари мавжуд. Huawei Y5 Lite нархи тахминан 100 АҚШ долларига тенг.\nИнтернетда “Яндекс”нинг смартфони ҳақидаги маълумотлар пайдо бўлди\n"Huawei P20" смартфони 21-қаватдан тушиб кетиб, "омон қолди"


ПАРТИЯМИЗНИНГ ЖАМОАТЧИЛИК ҚАБУЛХОНАЛАРИ - Ўзбекистон овози газетаси\nПАРТИЯМИЗНИНГ ЖАМОАТЧИЛИК ҚАБУЛХОНАЛАРИ\nэлекторат муаммоларини ўрганиш ва манфаатларини ҳимоя қилишда асосий механизмга айланмоғи зарур\nАлишер Тошматов, ЎзХДП Сирдарё вилоят кенгаши раиси, халқ депутатлари вилоят Кенгашидаги партия гуруҳи раҳбари.\nПартиянинг жамиятдаги таъсир кучи, обрў-эътибори Сайловолди дастурида белгиланган вазифалар ижросига боғлиқ. Чунки бугунги кунда қуруқ сўзлар, ваъдалар, баландпарвоз шиорлар билан мавқега эришиб бўлмайди. Ҳар бир айтилган гапнинг устидан чиқилса, берилган ваъда бажарилсагина, одамлар партияга ишонади, суянади. Бунга эришиш учун аввало, сайловчилар, электорат вакилларини ташвишга солаётган масалалардан хабардор бўлиш талаб этилади. Айнан шу ўринда Жамоатчилик қабулхоналари имкониятларидан унумли фойдаланишга алоҳида эътибор қаратмоқ керак.\nМаълумки, Жамоатчилик қабулхоналари фаолияти йилдан йилга такомиллашиб бормоқда. Бунда ЎзХДП Марказий Кенгашининг йўриқномалари, тавсиялари муҳим аҳамият касб этмоқда.\n2014 йилда партиямиз Жамоатчилик қубулхоналарига вилоят бўйича 533 мурожаат бўлди. Шулардан, 406 таси халқ депутатлари вилоят, туман ва шаҳар Кенгашлари аъзолари ҳамда ҳамкор ташкилотлар кўмагида ижобий ҳал этилди. Қолганларига ҳуқуқий маслаҳатлар берилди. Мурожаатлар асосида аҳолини ичимлик суви, табиий газ, электр энергияси билан таъминлашни янада яхшилаш, коммунал хизмат кўрсатишнинг аҳволига доир масалалар ҳар ойда партиянинг маҳаллий кенгашлари ҳамда депутатлар иштирокида мониторинг қилинди.\nШунингдек, касб-ҳунар коллежи битирувчилари бандлиги бўйича қилинган мурожаатлар асосида олиб борилган ишлар натижасида айрим туманларда бир қатор камчиликлар борлиги аниқланди. Бу масалалар, аввало, партия гуруҳи йиғилишида, сўнгра халқ депутатлари Сардоба, Боёвут, Оқ олтин туман Кенгашлари сессияларида кўриб чиқилди.\nЖорий йилнинг биринчи чорагида вилоятдаги 12 Жамоатчилик қабулхонасига 115 мурожаат бўлди. 70 мурожаат идора ва ташкилотлар кўмагида ижобий ҳал этилди. Қолгани назоратга олинди ва айримларига ҳуқуқий маслаҳатлар берилди.\nШу йилнинг март ойида вилоят партия кенгаши Жамоатчилик қабулхонасига Нуробод қишлоқ фуқаролар йиғини аҳолиси газ таъминотида узилишлар бўлаётгани тўғрисида мурожаат қилган. Бу масала халқ депутатлари вилоят Кенгашидаги партия гуруҳи томонидан ўрганилиб, ижобий ечим топди.\nТуман, шаҳар кенгашлари ҳузуридаги Жамоатчилик қабулхоналарида ҳам ижобий ўзгаришларни кузатиш мумкин. Гулистон, Янгиер шаҳар партия кенгашлари фуқаролардан тушган мурожаатларнинг аксариятини ҳал қилишга эришган. Аммо айрим шаҳар ва туман кенгашлари қошидаги Жамоатчилик қабулхоналари фаолиятини қониқарли, деб бўлмайди. Ширин шаҳар, Мирзаобод, Ховос туман кенгашларида мурожаатларда кўтарилган масалаларни ўрганиш, уларни ижобий ҳал этишда сусткашликка йўл қўйиляпти. Биз бу масалада улар билан алоҳида иш олиб бораяпмиз. Албатта, партия ташкилоти ва гуруҳи фаол бўлса, ҳудудда мурожаатларга ечим ҳам топилади. Шу боис уларнинг фаолиятини кучайтириш учун ўқув машғулотлари, семинар-тренинг, давра суҳбатлари ташкил этиб боряпмиз. Соҳага доир ўқув қўлланмаларидан кенг фойдаланишга эътибор қаратяпмиз. Шу билан бирга, Жамоатчилик қабулхоналарининг моддий-техник базасини мустаҳкамлаш, уларни замонавий компьютер ва коммуникация воситалари, зарур сиёсий-ҳуқуқий адабиётлар билан таъминлашга ҳаракат қиляпмиз.\nЖамоатчилик қабулхоналари фаолиятида барча даражадаги партия ташкилотлари ҳамда депутатлар иштирокини таъминлаш зарур. Мисол учун, аҳоли мурожаатларини таҳлил қилиб, ҳудудлар учун хос бўлган масалаларни умумлаштирган ҳолда, юқори партия ташкилотларига олиб чиқиш лозим. Бошланғич партия ташкилотларимиз фаолият кўрсатадиган корхоналарда эса ишчиларнинг меҳнат шароити, ижтимоий ҳимояси қандайлигини ўрганишимиз ёки маҳалла фуқаролар йиғинларида эҳтиёжманд оилаларнинг ижтимоий нафақа олиши ҳолатини мониторинг қилиб бориш зарур. Бу жойлардаги муаммолар ечим топишига кўмаклашади.\nЭлекторатни ўйлантираётган масалаларни ҳал этиш йўлларини барча манфаатдор ташкилотлар билан биргаликда муҳокама қилиш, аввал партия гуруҳида, вилоят, туман, шаҳар Кенгашларидаги доимий комиссияда, зарур бўлса, сессияда кўриб чиқиш талаб этилади. Шу орқали халқ депутатлари маҳаллий Кенгашларидаги партия гуруҳлари аъзоларининг ўз сайлов округларидаги фуқаролар мурожаатлари билан ишлашини янги босқичга кўтариш мумкин.\nСиёсий партияни халққа яқинлаштирадиган, жамиятда таъсир кучини оширадиган энг муҳим восита — одамлар манфаатини самарали ҳимоя қилишдир. Демак, бу борада Жамоатчилик қабулхоналари имкониятларидан тўлақонли фойдаланишимиз зарур. Бу электорат манфаатларини барча ҳудудларда тизимли ўрганиш, шу асосда партия ташкилотлари ва депутатлик гуруҳларининг ташаббускорлигини ошириш, ижтимоий ҳимоя билан боғлиқ масалаларни ўз вақтида ҳал этишда долзарб аҳамият касб этади.\n· Электорат манфаатларини ҳимоя қилиш бўйича ЎзХДП депутатлари қандай ишларни амалга оширмоқда?\n· Ҳудудларни ижтимоий-иқтисодий ривожлантириш, аҳолини ўйлантираётган масалаларга ечим топиш бўйича қандай тажриба тўпланди?\n· Депутатлик гуруҳлари зиммасида бугун қандай вазифалар турибди?\n· ЎзХДП депутатлари қайси ҳудудларда талаб даражасида фаолият юритмаяпти, уларнинг фаоллиги ва ташаббускорлигини ошириш бўйича қандай таклифларингиз бор?\nМазкур саволларга ЎзХДП Тошкент вилоят кенгаши раиси, халқ депутатлари вилоят Кенгашидаги партия гуруҳи раҳбари Сирожиддин АЪЗАМОВнинг жавобларини кутамиз.\nБу ҳақдаги мақола газетамизнинг жорий йил 28 май сонида чоп этилиши режалаштирилган.


ЯНГИ ДУНЁ » Blog Archive » ”Муносабат” саҳифасига марҳамат!\n”Муносабат” саҳифасига марҳамат!\nМен бугун янги бир сайтни ишга тушурдим. www.munosabat.org\nХудди шу номдаги газета ҳам олдин бўлган. Канадада яшовчи журналист, ”Янги Дунё” ўғриси Фахриддин Худойқулов ҳам шу номдаги www.munosabat.com номли саҳифа очган эди. Бу саҳифани юрита олмай Насрулло Саййидга бериб қўйди. Кейин яна ”Пўлатов ҳақида мақола қўйибсиз мендан сўрамай”, деб тортиб олганини эшитган эдим.\nХудди шу сайтни ҳозир кўздан панада яшириб қўйган. Бир кун келиб яна фойдаланаман деб ўйлаётган бўлса керакда бояқиш..\nМен нега айнан шу номдаги янги саҳифа ташкил қилдим? Сабаби Фахриддин мени сайтимни ўғирлаб кетиб, сайт домени учун пул тўлаганини рўкач қилганди. Мен уни сайтини ўғирламадим. Оддий, шу номдаги яна бир саҳифани очдим.\nБу саҳифа ФХ сайтидан ўз мазмуни билан батамом фарқ қилади. Агар у бу номдаги сайт ўзига тегишли эканини иддао қилса кўрга ҳассадек қилиб, бу доменни сотиб олганимни саҳифа пешонасига ёпиштириб қўяман.\nБу саҳифага қизиқаётганлар кўп. Насиб қилса бир икки ойда ”Муносабат” бутун дунёда севиб ўқиладиган веб саҳифага айланади.\nФХ га нима ҳам дердим.. Мени эски шалоқ аравамни судраб юраверинг энди, ака! Мен янги мошина сотиб олдим.\nБарчангизга ҳурмат билан Юсуф Расул.\nМанба: ”Замондош” саҳифаси.\nPublished on mars 13, 2013 · Filed under: Хабарлар;\nKommentarer inaktiverade för ”Муносабат” саҳифасига марҳамат!


Исроил аскарлари Ғазо секторидаги яна бир аҳоли пунктидан яхудийларни кўчириш ишларини тугатди.\nҲарбийлар Гадид аҳоли пунктидаги синагогга кириб, кўчишга қаршилик қилаётган ўнлаб яхудийни куч билан кўчирди. Яхудийлар тўлиқ кўчирилган Керим Атзмонада Исроилга қарашли булдозерлар ташлаб кетилган уйларни бузишга киришди. Исроил ҳукумати яхудийлар кўчирилган аҳоли пунктларидаги барча уйни бузиб, жойлар зарарли нарсалардан тозаланганидан кейин ҳудуд назоратини Фаластин мухториятига топширишни режалаган.\nБугун Фаластин раҳбари Маҳмуд Аббос Рафа қочқинлар лагери яқинидаги фаолияти тўхтатилган Ғазо халқаро аэропортида фаластинликлар билан учрашди. У Исроил ҳукумати босиб олинган ерлардан яхудийларни бошқа жойга кўчираётганини қутлади.


ЎзА - Қорақалпоқнинг ташриф қоғози Ўрдада намойиш қилинади\nҚорақалпоқ кигиз ва наматларидаги безакларга ҳеч эътибор берганмисиз? Улар ўзига хос бўлиб, нақш техникаси ўзгача, аппликация йўли билан туширилади. Безакларнинг аксарияти тўлқин кўринишда. Бу қадимий орнамент ҳисобланади ва сув рамзини ифодалайди. Натижада қорақалпоқ ҳунармандлари яратаётган буюмлар киши руҳиятига вазминлик бағишлайди, мушоҳада юритишга чорлайди.\nҚорақалпоқ халқининг номоддий маданий мероси, турмуш тақозосига мувофиқ дунёга келиб, асрлар давомида шаклланиб, сайқалланиб, ноёб ҳунар сифатида қадрланиб келган кулолчилиги ҳам қадим тарихга эга. Ҳатто, кулолчилик, гиламдўзлик, ёғоч ўймакорлиги шу қадар ривожланганки, қорақалпоқ заминидаги энг қадимий шаҳарлар – Хўжайли, Тўрткўл, Шоббоз, Чимбойда бу ҳунар эгалари маълум бир ҳудудда яшаган. Улар яшаган ҳудуд ё кўча ҳам шу ҳунармандлар номи билан кулолчилар, гиламдўзлар ё наққошлар кўчаси деб аталган. Юртимизда олиб борилган археологик изланишлар натижасида топилган кулолчилик осори-атиқалари бу ҳунарнинг келиб чиқиши олис тарихимизга тааллуқли эканидан далолат беради.\nШунингдек, қадимий халқ гиламдўзлик анъаналари кўп авлодларнинг ихтирочилик уринишлари натижасида ривожланиб, ниҳоятда узоқ ва кенг илдизларга эга. Қишлоқ жойларида асосан аёллар томонидан уйда тўқилган гиламлар оддий, лекин мукаммал техникада ишлаб чиқилганлигини англатади, шу тариқа ранглар, шакллар, нозик нақш комбинацияларига эга.\nИстиқлол йилларида юртимизда миллий ҳунармандчилик тараққиётига қаратилаётган эътибор туфайли ёғоч ўймакорлиги санъати ҳам жадал ривожланмоқда. Уста-ҳунармандлар томонидан юксак дид ва маҳорат билан тайёрланаётган бир-биридан бежирим ва бетакрор маҳсулотлар наинки юртимиз, балки хориж давлатларида ҳам юқори баҳоланаяпти.\n– Давлатимиз раҳбарининг 2017 йил 17 ноябрда имзоланган “Ҳунармандчиликни янада ривожлантириш ва ҳунармандларни ҳар томонлама қўллаб-қувватлаш чора-тадбирлари тўғрисида”ги фармони соҳани ривожлантиришда муҳим омил бўлмоқда, – дейди “Ҳунарманд” уюшмасининг Қорақалпоғистон Республикаси бошқармаси бошлиғи Дилфуза Алламбергенова. – Ушбу ҳужжат эълон қилингунга қадар Қорақалпоғистонда 330 нафар ҳунарманд уюшмага аъзо бўлган бўлса, ҳозирда аъзолар сони 4 мингдан ортди. Уста-ҳунармандларимизнинг маҳсулотлари хорижликларда ҳам катта қизиқиш уйғотмоқда. Хусусан, Сингапур давлатида қорақалпоқ ўтовларига, Европада сувенир ўйинчоқлар, миллий гиламчилик санъатига қизиқиш ортмоқда. Қўқон шаҳрида бўлиб ўтаётган халқаро ҳунармандчилик фестивалида 46 нафар ҳунармандларимиз иштирок этмоқда.\nҚорақалпоқ халқининг ўзига хос миллий қадриятларидан бири ўтов – қора уй ҳисобланади. Ўтов Қорақалпоғистоннинг ташриф қоғозига айланган, десак, айни ҳақиқат. Чунки бу кўчманчи халқнинг бошпанасигина эмас, балки ўтмиши, тарихи ва маданиятининг муҳим бир қисми ҳамдир. Шу боис асрлар оша ўтов тикиш тадбири асраб-авайланиб, санъат даражасига кўтарилган. Қора уй ўзининг қурилиши, кўриниши билан бошқа халқлар ўтовидан ажралиб туради. Фестивалда Файзулло ва Мансур Назарбоев, Саломат Қублонбоевлар иштирокчилар кўз ўнгида ўтов қурилишини намойиш қилади. Бу ерга усталар томонидан 12 та ўтов олиб келинди. Усталарнинг айтишича, битта ўтовни ясаш учун камида икки ой вақт кетаркан.\nШуманай туманилик Олтиной Новбетова уч авлод ҳунармандлар оиласининг фарзанди. Унинг қўй, туя жунидан тўқиётган гиламлари жуда машҳур. Фестивалда ҳунарманд аёл гиламнинг кўплаб турларини намойиш этиш ниятида.